tripathysagar/odia_wiki huggingface dataset:
ଫ୍ଲୁଟିକାସୋନ ହେଉଛି ଏକ ଷ୍ଟିରଏଡ ଯାହା ଆଜମା, ସିଓପିଡି ଏବଂ ଆଲର୍ଜି ରାଇନାଇଟିସର ଚିକିତ୍ସା ପାଇଁ ବ୍ୟବହୃତ ହୁଏ । ଆଜମା ଏବଂ ସିଓପିଡି ପାଇଁ ଏହା ଦୀର୍ଘକାଳୀନ ଭିତ୍ତିରେ ବ୍ୟବହୃତ ହୁଏ । ଏହାକୁ ପ୍ରଶ୍ୱାସ ସାହାଯ୍ୟରେ ଫୁସଫୁସକୁ ନିଆଯାଏ କିମ୍ବା ନାକ ସ୍ପ୍ରେ ଭାବରେ ବ୍ୟବହୃତ ହୁଏ । ଆଘ୍ରାଣ ଜନିତ ପାର୍ଶ୍ୱ ପ୍ରତିକ୍ରିୟାରେ ଉର୍ଦ୍ଧ୍ୱ ଶ୍ୱାସନଳୀ ସଂକ୍ରମଣ, ଗଳା ଉତ୍ତେଜନା, କାଣ୍ଡିଡିଆସିସ୍, କାଶ ଓ ମୁଣ୍ଡ ବଥା ହୋଇପାରେ । ନାକ ସ୍ପ୍ରେର ପାର୍ଶ୍ୱ ପ୍ରତିକ୍ରିୟାରେ ନାକରେ ଅଳ୍ପ ସମୟ ପାଇଁ ଜ୍ୱାଳା, ନାକରୁ ରକ୍ତସ୍ରାବ ଓ ଗଳା ଯନ୍ତ୍ରଣା ହୋଇପାରେ । ଏହା ଦୁଇଟି ମୁଖ୍ୟ ରୂପରେ ଆସିଥାଏ ଯଥା: - ଫ୍ଲୁଟିକାସୋନ ପ୍ରୋପିଅନେଟ ଏବଂ ଫ୍ଲୁଟିକାସୋନ ଫୁରୋଏଟ୍ । ୧୯୮୦ ମସିହାରେ ଫ୍ଲୁଟିକାସୋନ୍ ପ୍ରୋପିଅନେଟ୍ ପ୍ୟାଟେଣ୍ଟ୍ ହୋଇଥିଲା ଏବଂ ୧୯୯୦ ମସିହାରେ ଚିକିତ୍ସା କରିବା ପାଇଁ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୨୫୦ ମାଇକ୍ରୋଗ୍ରାମ ବିଶିଷ୍ଟ ୬୦ ମାତ୍ରାର ମୂଲ୍ୟ ପ୍ରାୟ  ୨୫ । ୨୦୧୮ ମସିହାରେ, ଏହା ଆମେରିକାରେ ଷୋଡ଼ଶ ସାଧାରଣ ପ୍ରେସକ୍ରିପ୍ସନ ଔଷଧ ଥିଲା ଓ ଏହାର ୩୪ ନିୟୁତରୁ ଅଧିକ ପ୍ରେସକ୍ରିପସନ୍ ହୋଇଥିଲା । ଏହା ଫ୍ଲୁଟିକାସୋନ/ଫର୍ମୋଟେରୋଲ ଏବଂ ଫ୍ଲୁଟିକାସୋନ/ସାଲମେଟେରୋଲ ଔଷଧର ମିଶ୍ରଣ ଭାବରେ ମଧ୍ୟ ଉପଲବ୍ଧ ।
ସମୀର ଦେ  (ଜନ୍ମ: ୧୦ ଜାନୁଆରୀ ୧୯୫୭) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରାଜନୀତିର ଭାରତୀୟ ଜନତା ପାର୍ଟିର କର୍ମକର୍ତ୍ତା ଭାବରେ ସକ୍ରିୟ ଅଛନ୍ତି । ସମୀର ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନିଥର କାର୍ଯ୍ୟ କରିଛନ୍ତି । ୧୯୯୫, ୨୦୦୦ ଓ ୨୦୦୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ କଟକ ସିଟି ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୧ଶ, ୧୨ଶ ଓ ୧୩ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ସମୀର ଦେ ୧୯୫୭ ମସିହାର ଜାନୁଆରୀ ମାସ ୧୦ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଅତୁଲ ପ୍ରସାଦ ଦେ ଓ ପତ୍ନୀଙ୍କ ନାମ ଦୀପିକା ଦତ୍ତ ରାୟ । ସମୀରଙ୍କର ଶିକ୍ଷାଗତ ଯୋଗ୍ୟତା କଳାରେ ସ୍ନାତକୋତ୍ତର ଏବଂ ପରେ ସେ ଓକିଲାତି ପଢ଼ିଥିଲେ । ରାଜନୈତିକ ଜୀବନ ସମୀର ଦେ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମକର୍ତ୍ତା ଭାବରେ ସକ୍ରିୟ ଅଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନିଥର କାର୍ଯ୍ୟ କରିଛନ୍ତି ।
ଜାପାନରେ ୬,୮୫୨ଟି ଦ୍ୱୀପ ରହିଛି । ପାଖାପାଖି ୪୩୦ଟି ଦ୍ୱୀପରେ ବସତି ସ୍ଥାପନ ହୋଇଛି । ପୂର୍ବ ଏସିଆରେ ଜାପାନ ବୃହତ୍ତମ ଦ୍ୱୀପରାଷ୍ଟ୍ର ଏବଂ ପୁରା ବିଶ୍ୱରେ ଏହା ଚତୁର୍ଥ ବୃହତ୍ତମ ଦ୍ୱୀପରାଷ୍ଟ୍ର । ମୁଖ୍ଯ ଦ୍ୱୀପ ସମୂହ ଜାପାନର ପାଞ୍ଚଟି ମୁଖ୍ଯ ଦ୍ୱୀପ ହେଲେ: ହୋକାଇଦୋ - ଉତ୍ତରୀୟ ଦ୍ୱିତୀୟ ବୃହତ୍ତମ ଦ୍ୱୀପ । ହୋଁଶୁ - ବୃହତ୍ତମ ଏବଂ ଜନସଂଖ୍ୟା ବହୁଳ ଦ୍ୱୀପ, ରାଜଧାନୀ ଟୋକିଓ ଏହି ଦ୍ୱୀପରେ ଅବସ୍ଥିତ । କ୍ଯୁଶୁ - ତୃତୀୟ ବୃହତ୍ତମ ମୁଖ୍ଯ ତଥା ଏସିଆ ମହାଦେଶର ନିକଟତମ ଦ୍ୱୀପ ଶିକୋକୁ - ଓକିନାୱା ପରେ ଦ୍ୱିତୀୟ କ୍ଷୁଦ୍ରତମ ମୁଖ୍ଯ ଦ୍ୱୀପ । ଏହା ହୋଁଶୁ ଓ କ୍ଯୁଶୁର ମଧ୍ଯରେ ଅବସ୍ଥିତ । ଓକିନାୱା - କ୍ଷୁଦ୍ରତମ ଓ ଦକ୍ଷିଣତମ ମୁଖ୍ଯ ଦ୍ୱୀପ । ହୋକାଇଦୋ ରାଜ୍ଯ ଓଶିମା ଓକୁଶିରି ଦ୍ୱୀପ ତେଉରି ଦ୍ୱୀପ ରେବୁନ ଦ୍ୱୀପ ରିଶିରି ଦ୍ୱୀପ ୟାଗିଶିରି ଦ୍ୱୀପ କାମୋମେ ଦ୍ୱୀପ ଜାପାନ ସାଗରରେ ହୋଁଶୁର ଦ୍ୱୀପ ସମୂହ ଆୱାଶିମା ଦ୍ୱୀପ କାନ୍ମୁରିଜିମା କାତ୍ସୁଜିମା ମିତ୍ସୁକେଜିମା ନାନାତ୍ସୁଜିମା ଦ୍ୱୀପପୁଞ୍ଜ ନୋତୋଜିମା ଓକିନୋଶିମା ଦୋଗୋଜିମା ନାକାନୋଶିମା ନିଶିନୋଶିମା ଚିବୁରିଜିମା ଓଓମିଜିମା ସାଦୋଗାଶିମା ତାକାଶିମା ତୋବିଶିମା ଓଶାକୁଜିମା ତ୍ସୁନୋଶିମା ଉମାଶିମା ଟୋକିଓ ଉପସାଗରର ଦ୍ୱୀପ ସମୂହ  (କୃତ୍ରିମ ଦ୍ୱୀପ ସମୂହ) ୟୁମେନୋଶିମା ଓଦାଇବା ସାରୁଶିମା  (ପ୍ରାକୃତିକ) ଯୋନାନଶିମା : ହେଇୱାଶିମା : ଶୋୱାଶିମା : କେଇହିଁଶିମା : ହାନେଦା ବିମାନବନ୍ଦର କାତ୍ସୁଶିମା : ହାକ୍କେଇଜିମା :   ହିଗାଶିଓଗିଜିମା : ୱାକାସୁ ଓଓଗିଶିମା, : ଓସାକା ଉପସାଗରର ଦ୍ୱୀପ ସମୂହ  (କୃତ୍ରିମ ଦ୍ୱୀପ ସମୂହ) ମାଇଶିମା, : ୟୁମେଶିମା ସାକିଶିମା, : କାନସାଇ ଆନ୍ତର୍ଜାତୀୟ ବିମାନବନ୍ଦର କୋବେ ବିମାନବନ୍ଦର ପୋତୋ ଦ୍ୱୀପ ରୋକ୍କୋଶିମା ମିନାମି ଆଶିୟାହାମା, : ୱାକାୟାମା ମାରିନା-ଶୀ : ନିଶିନୋମିଆହାମା : ଇଶେ ଉପସାଗରର ଦ୍ୱୀପ ସମୂହ ଚୁବୁ ଅନ୍ତରାଷ୍ଟ୍ରୀୟ ବିମାନବନ୍ଦର  (କୃତ୍ରିମ ଦ୍ୱୀପ) କାମିଶିମା କାଶିକୋଶିମା କୋଜୁକୁମି ମିକିମୋତୋ ଶିଞ୍ଜୁଜିମା ଓଜୁକୁମିଜିମା ମୁତ୍ସୁ ଉପସାଗରର ଦ୍ୱୀପ ସମୂହ ଓଶିମା, ଆମୋରୀ ତାଜିମା :   ନାମ୍ପୋ ଦ୍ୱୀପ ସମୂହ ଇଜୁ ଦ୍ୱୀପ ସମୂହ ଆଓଗାଶିମା ହାଚିଜୋଜିମା ଇଜୁ ଓଶିମା କୋଜୁଶିମା ମିଆକେଜିମା ମିକୁରାଜିମା ନିଇଜିମା ଶିକିନେଜିମା ତୋଶିମା ଦ୍ୱୀପ ତୋରିଶିମା  (ଇଜୁ ଦ୍ୱୀପ ସମୂହ) ଉଦୋନେଜିମା ଓଗାସାୱାରାଜିମା  (ବୋନିନ ଦ୍ୱୀପ ସମୂହ) ମୁକୋଜିମା ରେତ୍ତୋ ଚିଚିଜିମା ହାହାଜିମା ମୁକୋଜିମା ଇୱୋରେତ୍ତୋ ନିଶିନୋଶିମା  (ଓଗାସାୱାରା) କିତା ଇୱୋ ଜିମା  (ଉତ୍ତର ଇୱୋ ଜିମା) ଇୱୋ ଜିମା ମିନାମି ଇୱୋ ଜିମା  (ଦକ୍ଷିଣ ଇୱୋ ଜିମା) ଅନ୍ଯାନ୍ଯ ଜାପାନୀ ଦ୍ୱୀପ ସମୂହ ମିନାମି ତୋରିଶିମା ଏନୋଶିମା ଓକିନୋ ତୋରିଶିମା କ୍ଯୁଶୁ ପାର୍ଶ୍ୱବର୍ତ୍ତୀ ଦ୍ୱୀପ ସମୂହ ଅଧିକାଂଶ ପୂର୍ବ ଚୀନ ସାଗରରେ ଅବସ୍ଥିତ ଆମାକୁସା ଶିମୋଶିମା, ଆମାକୁସା କାମିଶିମା, ଆମାକୁସା ନାଗାଶିମା, କାଗୋଶିମା   :    ( :  ) - - ଶିକୋକୁ ପାର୍ଶ୍ୱବର୍ତ୍ତୀ ଦ୍ୱୀପ ସମୂହ -   ରିଉକ୍ଯୁ ଦ୍ୱୀପ ସମୂହ  (ନାନ୍ସେଇ-ଶୋତୋ) ସାତ୍ସୁନାନ ଦ୍ୱୀପ ସମୂହ ଉତ୍ତର ଭାଗଟି ପ୍ରଶାସନିକ ରୂପରେ କାଗୋଶିମା ରାଜ୍ଯର ଅନ୍ତର୍ଭୁକ୍ତ  । ଓସୁମି ଦ୍ୱୀପ ସମୂହ ଐଶାନ୍ୟ ଗୋଷ୍ଠୀ: ତାନେଗାଶିମା ୟାକୁଶିମା କୁଚିନୋଏରାବୁଜିମା ମାଗେଶିମା ବାୟବ୍ୟ ଗୋଷ୍ଠୀ: ତାକେଶିମା ୟୋଜିମା ଶୋୱା ୟୋଜିମା କୁରୋଶିମା ତୋକାରା ଦ୍ୱୀପ ସମୂହ - :   ଆମାମି ଦ୍ୱୀପ ସମୂହ ରିଉକ୍ଯୁ ଦ୍ୱୀପ ସମୂହ  (ରିଉକ୍ଯୁ ଶୋତୋ) , ଓକିନାୱା ଦ୍ୱୀପ ସମୂହ :   ସାକିଶିମା ଦ୍ୱୀପ ସମୂହ : - -   ସେତୋ ଭୂମଧ୍ଯସାଗରର ଦ୍ୱୀପ ସମୂହ     ,  -    " "  ,   ,ବୃହତ ହ୍ରଦ ମଧ୍ଯସ୍ଥ ଦ୍ୱୀପ ସମୂହ - ଅନ୍ଯାନ୍ଯ କୃତ୍ରିମ ଦ୍ୱୀପ ସମୂହ ,:   :   :   , :   ଅନଧିକୃତ କିନ୍ତୁ ଦାବି କରାଯାଉଥିବା ଅଞ୍ଚଳ ଉତ୍ତରୀୟ ଅଞ୍ଚଳ ସମୂହ . - ଛାଞ୍ଚ: 4 - ଛାଞ୍ଚ: 4 - ଛାଞ୍ଚ: 4 - ଛାଞ୍ଚ: 4 ଅନ୍ଯାନ୍ଯ  , . ପୂର୍ବର  1919 1947  - 1945. 1947. ଜାପାନର ବୃହତ ଦ୍ୱୀପ ସମୂହ ନିମ୍ନରେ ଜାପାନର ୫୦ଟି ବୃହତ ଦ୍ୱୀପ ସମୂହର ସୂଚୀ ଦିଆଗଲା । ବିବାଦିତ କୁରିଲ ଦ୍ୱୀପ ସମୂହକୁ ଏଥିରୁ ବାଦ ଦିଆଯାଇଛି ।
କାର୍ଲ ହେନେରିକ ମାର୍କସ  (୫ ମଇ ୧୮୧୮-୧୪ ମାର୍ଚ ୧୮୮୩) ଜଣେ ଜର୍ମାନୀୟ ଦାର୍ଶନିକ, ଅର୍ଥନୀତିୀ, ସମାଜବାଦୀ, ଐତିହାସିକ ତଥା ସାମ୍ୟବାଦର ପ୍ରଣେତା ଥିଲେ  । ଅର୍ଥନୀତିରେ ମାର୍କସଙ୍କ ଗବେଷଣା, ଶ୍ରମିକ ବର୍ଗର ଅର୍ଥନୈତିକ ଅବସ୍ଥା ବୁଝିବା ପାଇଁ ମୂଳଦୁଆ କୁହାଯାଇପାରେ ଏବଂ ଏହା ପରବର୍ତ୍ତୀ ସମୟରେ ଅନେକ ଅର୍ଥନୀତିୀୟ ଚିନ୍ତାଧାରାକୁ ପ୍ରଭାବିତ କରିଛି । ସେ ତାଙ୍କ ଜୀବନକାଳ ମଧ୍ୟରେ ଅନେକ ପୁସ୍ତକର ରଚନା କରିଥିଲେ ଯେଉଁଗୁଡ଼ିକ ମଧ୍ୟରୁ ‌‌ଦି କମ୍ୟୁନିଷ୍ଟ ମ୍ୟାନିଫେଷ୍ଟୋ  (୧୮୪୮) ଏବଂ ଦାସ କ୍ୟାପିଟାଲ ବହୁ ଗୁରୁତ୍ତ୍ୱପୂର୍ଣ୍ଣ  । ପ୍ରାରମ୍ଭିକ ଜୀବନ ବାଲ୍ୟକାଳ ଓ ଶିକ୍ଷା : ୧୮୧୮-୧୮୩୫ କାର୍ଲ ମାର୍କସ ୫ ମଇ, ୧୮୧୮ରେ ପ୍ରୋସିଆର ତ୍ରିଏରଠାରେ ଏକ ଇହୁଦୀ ପରିବାରରେ ଜନ୍ମଗ୍ରହଣ କରିଥିଲେ । କାର୍ଲଙ୍କର ପିତା ହର୍ସେଲ ମାର୍କସ ଧର୍ମ ନିରପେକ୍ଷ ଶିକ୍ଷା ପାଇଥିଲେ ଏବଂ ଅପେକ୍ଷାକୃତ ବିତ୍ତଶାଳୀ ଥିଲେ, ଏବଂ ଅନେକ ଗୁଡ଼ିଏ ଅଙ୍ଗୁର ବଗିଚାର ଅଧିକାରୀ ଥିଲେ । ଜୀଉମାନଙ୍କ ବିରୁଦ୍ଧରେ ହେଉଥିବା ବିରୋଧାଭାସ ପାଇଁ ସେ ଇହୁଦୀରୁ ପ୍ରୋଟେଷ୍ଟାଣ୍ଟ ଖ୍ରୀଷ୍ଟିଆନ ଧର୍ମ ଗ୍ରହଣ କରି, ହେନେରିକ ଭଳି ଏକ ଜର୍ମାନ ନାମକୁ ଆଦରି ନେଇଥିଲେ । କାର୍ଲଙ୍କର ବାଲ୍ୟକାଳରେ ଏକ କମ ଜଣାଥିବା ତଥ୍ୟ ହେଉଛି, ପିତାମାତାଙ୍କ ୯ଟି ସନ୍ତାନ ମଧ୍ୟରୁ ସେ ତୃତୀୟ ଥିଲେ ମଧ୍ୟ ତାଙ୍କ ବଡ଼ଭାଇ ମୋରିଜଙ୍କ ୧୮୧୯ରେ ମୃତ୍ୟୁ ହେବାପରେ ସେ ପରିବାରର ବଡ଼ ସନ୍ତାନ ହୋଇଥିଲେ; ଏବଂ ଅନ୍ୟ ଭାଇଭଉଣୀ ଯଥା ସୋଫି, ହର୍ମାନ, ହେନେରିଟା, ଲୁଇସ, ଏମିଲି ଓ କାରୋଲିନଙ୍କ ସହ ଅଗଷ୍ଟ ୧୮୨୪ରେ ଖ୍ରୀଷ୍ଟଧର୍ମ ପାଇଁ ଦୀକ୍ଷିତ ହୋଇଥିଲେ । ୧୮୩୦ ପର୍ଯ୍ୟନ୍ତ ସେ ସେ ଗରୋଇ ଶିକ୍ଷା ଗ୍ରହଣ କଇଥିଲେ, ଏବଂ ସେହି ବର୍ଷ ତ୍ରିଏର ଉଚ୍ଚ ବିଦ୍ୟାଳୟରେ ନାମ ଲେଖାଇଥିଲେ ଯାହାର ପ୍ରଧାନଶିକ୍ଷକ ହ୍ୟୁଗୋ ୱେଟେନବାକ ଥିଲେ । ପ୍ରଶାସନକୁ କ୍ରୋଧିତ କରି ୱେଟେନବାକ ଅନେକ ମାନବବାଦୀ ଶିକ୍ଷକଙ୍କୁ ବିଦ୍ୟାଳୟରେ ନିଯୁକ୍ତି ଦେଇଥିଲେ, ଯଦ୍ୱାରା ୧୮୩୨ରେ ବିଦ୍ୟାଳୟ ଉପରେ ପୁଲିସ ଚଢ଼ଉ ହୋଇଥିଲା । ୧୮୩୫ରେ, ୧୭ ବର୍ଷ ବୟସରେ କାର୍ଲ ବୋନ ବିଶ୍ୱବିଦ୍ୟାଳୟକୁ ସାହିତ୍ୟ ଓ ଦର୍ଶନ ପଢ଼ିବାର ଇଚ୍ଛାନେଇ ଯାଇଥିଲେ ମଧ୍ୟ ପିତାଙ୍କ ନିର୍ଦ୍ଦେଶ କ୍ରମେ ଆଇନ ପଢ଼ିଥିଲେ । ଦୁର୍ବଳ ସ୍ୱାସ୍ଥ୍ୟ ପାଇଁ ୧୮ ବର୍ଷରେ ବାଧ୍ୟତାମୂଳକ ସୈନ୍ୟବାହିନୀରେ ଯୋଗଦେବରୁ ସେ ମୁକ୍ତ ହୋଇଥିଲେ, ଏବଂ ବୋନଠାରେ ପୋଲିସଦ୍ୱାରା ନିୟନ୍ତ୍ରିତ  "ପୋଏଟ କ୍ଲବ" ରେ ଯୋଗ ଦେଇଥିଲେ । ଆହୁରି ମଧ୍ୟ  "ତ୍ରିଏର ଟ୍ରାଭର୍ଣ କ୍ଲବ" ରେ ସେ ଯୋଗ ଦେଇ ଉପ-ସଭାପତି ନିର୍ବାଚିତ ହୋଇଥିଲେ । ଏହାବ୍ୟତୀତ ସେ ଅନ୍ୟ ବହୁ ବିବାଦରେ ଛନ୍ଦି ହୋଇ ପଡ଼ିଥିଲେ; ଯାହା ମଧ୍ୟରୁ ଅଗଷ୍ଟ ୧୮୩୬ରେ ବିଶ୍ୱବିଦ୍ୟାଳୟ କର୍ମକର୍ତ୍ତାଙ୍କ ସହ ଯୁକ୍ତିତର୍କ ଅନ୍ୟତମ । ଶିକ୍ଷାବର୍ଷର ପ୍ରଥମ ଭାଗରେ ତାଙ୍କର ପ୍ରଦର୍ଶନ ଆଶାଜନକ ଥିଲେ ମଧ୍ୟ, ପରେ ଦ୍ରୁତ ଅବନ୍ନତି ଘଟିବାରୁ ତାଙ୍କ ପିତା ପାଠ୍ୟ ଖସଡ଼ା ଉପରେ ଅଧିକ ଧ୍ୟାନ ଦେଉଥିବା  "ବର୍ଲିନ ବିଶ୍ୱବିଦ୍ୟାଳୟ" ରେ ପଢିବାକୁ ପଠେଇ ଦେଇଥିଲେ । ହେଗେଲଙ୍କ ଚିନ୍ତାଧାରାର ପ୍ରଭାବ : ୧୮୩୬-୧୮୪୩ ଏକ ସାମ୍ୟବାଦ ପ୍ୟାରିସ : ୧୮୪୩-୧୮୪୫ ବ୍ରସେଲସ : ୧୮୪୫-୧୮୪୭ କଲୋଜିନ : ୧୮୪୮-୧୮୪୯ ଲଣ୍ଡନରେ ବିତାଇଥିବା ସମୟ ଚିନ୍ତାଧାରା ଆଧାର ଅଧିକା ପଢ଼ନ୍ତୁ ଜୀବନୀ .  ( , 2009) . :  ( , 1963) 0-19-520052-7 , . , 1973 978-0-06-012829-6  , . :  ( , 2003)  .  (1980),978-0-333-27882-6 . :  ( , 1975) 0-631-15780-8 , . : -  ( . & ; 2013) 648 ; , .  ' : .  ( . ), 2009.  , . : 2013-04-10 .,  ( , 1999), 1-85702-637-3 ମାର୍କସଙ୍କ ଉପରେ ବିଭିନ୍ନ ମତ  2005. ,. : , 2009.  ( , 1968) 0-521-09619-7 . , ( ,1976). , .  ( , 2006) ,. : , 1998.  ( , 1983) .  ( , 2000) .  ' :  ( , 1978) 0-691-07068-7 , .  ( , 2004) ,  '  4
ପିରଫେନିଡନ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ପିରେସ୍ପା, ହେଉଛି ଏକ ଔଷଧ ଯାହା ଇଡିଓପାଥିକ୍ ଫୁସଫୁସ ଫାଇବ୍ରୋସିସ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ସାମାନ୍ୟରୁ ମଧ୍ୟମ ରୋଗ ପାଇଁ ବ୍ୟବହୃତ ହୁଏ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅଇ, ରାସ, ଥକାପଣ, ବୁକୁଜ୍ୱାଳା, ମୁଣ୍ଡବିନ୍ଧା ଏବଂ ଆତପଦାହ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଯକୃତ ସମସ୍ୟା ହୋଇପାରେ। ଗର୍ଭାବସ୍ଥାରେ ଦେଲେ ସୁରକ୍ଷା ସ୍ପଷ୍ଟ ନୁହେଁ । ଏହା କିପରି କାମ କରେ ତାହା ସମ୍ପୂର୍ଣ୍ଣ ସ୍ପଷ୍ଟ ନୁହେଁ, ତଥାପି ଏହା ଫାଇବ୍ରୋବ୍ଲାଷ୍ଟର ଉତ୍ପାଦନକୁ ହ୍ରାସ କରିଥାଏ । ୨୦୧୧ ମସିହାର ୟୁରୋପରେ ଏବଂ ୨୦୧୪ରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ପିରଫେନିଡନ ବ୍ୟବହାର ହୋଇଥିଲା। ଯୁକ୍ତରାଜ୍ୟରେ ୪ ସପ୍ତାହର ଔଷଧ ଖର୍ଚ୍ଚ ୨୦୨୧ ମସିହାର ପ୍ରାୟ ୨୦୦୦ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ସେହି ପରିମାଣର ଔଷଧ ଖର୍ଚ୍ଚ ପ୍ରାୟ ୯୯୦୦ ଡଲାର ଥିଲା ।
ରବି କିନ୍ନାଗିଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆଚଳଚ୍ଚିତ୍ର ସିନ୍ଦୂର ନୁହେଁ ଖେଳଘର ୨୦୦୨ ମସିହାରେ ମୁକ୍ତିଲାଭ କରିଥିଲା ।
ପ୍ରଫୁଲ୍ଲ କୁମାର ରଥ  ( ଜନ୍ମ : ୧୭ ଫେବୃଆରୀ ୧୯୩୫) ଜଣେ ଓଡ଼ିଆ ନାଟ୍ୟକାର  । ୧୯୮୪ ମସିହାରେ ସେ ଓଡ଼ିଶା ସଙ୍ଗୀତ ନାଟକ ଏକାଡ଼େମୀ ପୁରସ୍କାର ଓ ୧୯୯୭ରେ କବି ସମ୍ରାଟ ଉପେନ୍ଦ୍ର ଭଞ୍ଜ ପୁରସ୍କାରରେ ସମ୍ମାନୀତ ହୋଇଥିଲେ । ବୃତ୍ତିରେ ସେ ଜଣେ ଶିକ୍ଷକ ଥିଲେ । କିଛି ଓଡ଼ିଆ ଚଳଚ୍ଚିତ୍ରରେ ସେ କାହାଣୀ, ଚିତ୍ରନାଟ୍ୟ ଓ ସଂଳାପ ରଚନା ସହିତ ନିର୍ଦ୍ଦେଶନା ମଧ୍ୟ ଦେଇଛନ୍ତି । ପ୍ରାରମ୍ଭିକ ଜୀବନ ପ୍ରଫୁଲ୍ଲ ୧୯୩୫ ମସିହାରେ କଳାହାଣ୍ଡି ଜିଲ୍ଲାର ଧର୍ମଗଡ଼ ସବଡିଭିଜନ ଅନ୍ତର୍ଗତ ଖୁଟୁଲୁଗୁଡାରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ଗଙ୍ଗାଧର ରଥ ଓ ମାତାଙ୍କ ନାମ ଚଞ୍ଚଳା ଦେବୀ ଥିଲା । ବାଲ୍ୟ ଜୀବନରୁ ପ୍ରଫୁଲ୍ଲ ନିଜ ଗାଁ ମାଟି, ମା  ମାଣିକେଶ୍ୱରୀଙ୍କ ଛତର ଯାତ୍ରା, ରାମନବମୀ ଓ ଚଇତି ପର୍ବର ଲାଳିକା, ନବରଙ୍ଗ ସହିତ ଗାଁ ସୁଆଙ୍ଗ ଆଉ ରାମଲୀଳା ଦେଖ୍ ଦେଖ୍ ଏବଂ ୧୯୪୪ ବେଳକୁ ମହାରାଜ ପ୍ରତାପ କେଶରୀ ଦେଓଙ୍କ ପୃଷ୍ଠପୋଷକତାରେ ଉଦୟ ନାଟ୍ୟସଂଘର ମଞ୍ଚସ୍ଥ ଅନେକ ନାଟକ ଓ ୧୯୫୫ରେ ଭବାନୀପାଟଣା ଗସ୍ତରେ ଆସିଥିବା ଅନ୍ନପୂର୍ଣ୍ଣା  ଏ  ଗୁପର ନାଟକ ସମୂହ ଦେଖି ପ୍ରଭାବିତ ହୋଇଥିଲେ । ନାଟ୍ୟକାର ଜୀବନ ପ୍ରଫୁଲ୍ଲ ରଥ ପ୍ରାୟ ୭୦ଟି ନାଟକ ରଚନା କରିଛନ୍ତି । ଦୁଃଖିନୀ ନାଟକ ତାଙ୍କର ପ୍ରଥମ ଲିଖିତ ନାଟକ କିନ୍ତୁ ପ୍ରଥମ ମଞ୍ଚସ୍ଥ ନାଟକ ଥିଲା ରାଜମାଳା, ଯାହା ୧୯୫୬ରେ ଭବାନୀପାଟଣାର ବିଜୟ କୁବଦ୍ୱାରା ମଞ୍ଚସ୍ଥ ହୋଇଥିଲା । ରଚିତ ନାଟକ କଥାଚିତ୍ର ଜୀବନ ସେ ଓଡ଼ିଆ ଚଳଚ୍ଚିତ୍ରରେ କାହାଣୀ, ଚିତ୍ରନାଟ୍ୟ ,ସଂଳାପ ଲେଖକ ଓ ନିର୍ଦ୍ଦେଶକ ଭାବରେ କାର୍ଯ୍ୟ କରିଛନ୍ତି । ପ୍ରଫୁଲ୍ଲଙ୍କ ନିର୍ଦ୍ଦେଶିତ କିଛି ଓଡ଼ିଆ ଚଳଚ୍ଚିତ୍ର : ନିର୍ମଳା  (ପ୍ରାମାଣିକ ଚଳଚ୍ଚିତ୍ର) ପଳାତକ ସମର୍ପଣ ଜନ୍ମଦାତା ସମ୍ମାନ ଓ ପୁରସ୍କାର ୧୯୯୧ ମସିହାରେ ଶ୍ରୀଯୁକ୍ତ ରଥଙ୍କ ରଚିତ ବେତାର ହାସ୍ୟ ରସାତ୍ମକ ନାଟକ  ସ୍ୱର୍ଗର କ୍ଷମତା ଲଢେଇ  ଜାତୀୟ ସ୍ତରରେ ପୁରସ୍କୃତ ହେବା ସହିତ ଶବ ପଡ଼ିଛି ', ଶୂନ୍ୟ ଆକାଶ ଅମର ଆଖି ଓ ଦି ପଟ ଚୁଡ଼ି ସର୍ବ ଭାରତୀୟ ପ୍ରତିଯୋଗିତରେ ପୁରସ୍କୃତ ଓ ସମ୍ମାନୀତ ହୋଇଥିଲା ।
କିଶୋର ମାଣିଆ  (ଜନ୍ମ ୧ ଅଗଷ୍ଟ ୧୯୫୩) ଓଡ଼ିଶାର ପ୍ରଥମ ତାଲିମପ୍ରାପ୍ତ କ୍ରିକେଟ୍ କୋଚ୍  । ଜାତୀୟ କ୍ରୀଡ଼ା ପ୍ରତିଷ୍ଠାନ, ପଟିଆଲାରୁ ସେ ପ୍ରଶିକ୍ଷଣ ଲାଭ କରିଥିଲେ । ଜୁଲାଇ ୩୦ ୨୦୧୧ରେ ସେ ସହାୟକ ଖେଳ ନିର୍ଦ୍ଦେଶକ ପଦବୀରୁ ଅବସର ଗ୍ରହଣ କରିଥିଲେ । ସେ ଭୁବନେଶ୍ୱରର ପ୍ରଗତି ସ୍ପୋର୍ଟିଙ୍ଗ୍ରେ କ୍ରିକେଟ୍ ଖେଳ ଶିଖାନ୍ତି । ପୁରସ୍କାର ଓ ସମ୍ମାନ ଓଡ଼ିଶା ଲିଭିଙ୍ଗ ଲିଜେଣ୍ଡ ସମ୍ମାନ, ୨୦୧୨ କମଳ ଗାଙ୍ଗୁଲୀ ସ୍ମାରକୀ କ୍ରୀଡ଼ା ପୁରସ୍କାର ପାଇଛନ୍ତି ।
ଶୟାଲୀ ଗୋଖଲେ  ମରାଠୀ:          (ଜନ୍ମ ଫେବୃଆରୀ ୧ , ୧୯୮୭ ) ଜଣେ ଭାରତୀୟ ମହିଳା ବେଡମିଣ୍ଟନ ଖେଳାଳି  । ଅବଦାନ ଶୟାଲୀ ତାଙ୍କର ପ୍ରଥମ ଜାତୀୟ ଚମ୍ପିୟାନଶୀପ ୨୦୦୮ ମସିହାରେ ଜିତିଥିଲେ । ସେ ମହିଳା ସିଙ୍ଗଳ ବିଭାଗରେ ପ୍ରତିଯୋଗିତା କରି ବିଜୟିନୀ ହେଇଥିଲେ । ପୁନର୍ବାର ୪ ବର୍ଷ ପରେ ୨୦୧୨ ମସିହାରେ ସେ ଭାରତର ଜାତୀୟ ବେଡମିଣ୍ଟନ ଚମ୍ପିୟାନଶୀପ ପ୍ରତିଯୋଗିତାରେ ମହିଳା ଏକକ ବିଭାଗରେ ବିଜୟୀନୀ ହେଇଥିଲେ ।
ବଙ୍ଗଳାଦେଶ ଏସିଆର ଗୋଟିଏ ଦେଶ । ବଙ୍ଗଳାଦେଶର କ୍ଷେତ୍ରଫଳ ୧୪,୮୫୬୦ ବର୍ଗ କିଲୋମିଟର  ୫୭,୩୬୦ ବର୍ଗ ମାଇଲ  । ଏହାର ଜନସଂଖ୍ୟା ୧୬୩ ନିୟୁତରୁ ଅଧିକ ଓ ଏହା ବିଶ୍ୱର ଅଷ୍ଟମ ସର୍ବାଧିକ ଜନବହୁଳ ଦେଶ । ବାଂଲାଦେଶ ପଶ୍ଚିମ, ଉତ୍ତର ଏବଂ ପୂର୍ବରେ ଭାରତ, ଦକ୍ଷିଣ ପୂର୍ବରେ ମ୍ୟାଁମାର ଏବଂ ଦକ୍ଷିଣରେ ବଙ୍ଗୋପସାଗରରେ ଭାରତ ସୀମା ବାଣ୍ଟିଛି । ଏହା ନେପାଳ ଏବଂ ଭୁଟାନରୁ ସିଲିଗୁରି କରିଡରଦ୍ୱାରା ଏବଂ ଚୀନ୍ଠାରୁ ଉତ୍ତରରେ ଥିବା ଭାରତୀୟ ସିକ୍କିମ୍ଦ୍ୱାରା ପୃଥକ ହୋଇଛି । ବାଂଲାଦେଶର ମୋଟ ଜନସଂଖ୍ୟାର ୯୮% ବଙ୍ଗାଳୀ ଭାଷାଭାଷୀ । ବାଂଲାଦେଶର ବିଶ୍ୱର ତୃତୀୟ ବୃହତ୍ତମ ମୁସଲମାନ ଦେଶ ଭାବରେ ପରିଗଣିତ । ଢାକା ବଙ୍ଗଳାଦେଶର ରାଜଧାନୀ , ବୃହତ୍ତମ ସହର ଏବଂ ଦେଶର ଅର୍ଥନୈତିକ, ରାଜନୈତିକ ଏବଂ ସାଂସ୍କୃତିକ କେନ୍ଦ୍ର । ଚିଟାଗଙ୍ଗ ଦେଶର ବୃହତ୍ତମ ସାମୁଦ୍ରିକ ବନ୍ଦର ଓ ଦ୍ୱିତୀୟ ବୃହତ୍ତମ ସହର।
ଗଣିତରେ, ଗୋଟିଏ ହର୍‌ମିସିଆନ୍   ମାଟ୍ରିକ୍ସ - କି ନୁହେଁ ନିର୍ଣ୍ଣୟ କରିବାପାଇଁ, ସିଲ୍‌ଭିଷ୍ଟର୍‌ଙ୍କ କ୍ରାଇଟେରିଅନ୍       ହେଉଛି ଗୋଟିଏ ଜରୁରୀ ଓ ଯଥେଷ୍ଟ   କ୍ରାଇଟେରିଅନ୍ । ଏହାର ନାମକରଣ ଜେମ୍‌ସ ଜୋସେଫ୍ ସିଲ୍‌ଭିଷ୍ଟର୍‌‌ଙ୍କ   ନାମ ଅନୁସାରେ ହୋଇଛି । ସିଲ୍‌ଭିଷ୍ଟର୍‌ଙ୍କ କ୍ରାଇଟେରିଅନ୍ କହେ ଯେ ଗୋଟିଏ ହର୍‌ମିସିଆନ୍ ମାଟ୍ରିକ୍ସ ହେଉଛି - ଯଦି ଏବଂ କେବଳ ଯଦି   ନିମ୍ନଲିଖିତ ସମସ୍ତ ମାଟ୍ରିକ୍ସ ଗୁଡ଼ିକର ଯୁକ୍ତତ୍ମକ ଥାଏ: 1- -1 , 2- -2 , 3- -3 ,   {      } ନିଜେ । ଅନ୍ୟ ଭାଷାରେ କହିଲେ, ସମସ୍ତ ମୁଖ୍ୟ ଗୁଡ଼ିକ ଯୁକ୍ତତ୍ମକ ହେବାକୁ ପଡ଼ିବ । - ହର୍‌ମିସିଆନ୍ ମାଟ୍ରିକ୍ସ ବିଷୟରେ ବୁଝାଉଥିବା ଆଉ ଏକ ଉପପାଦ୍ୟ ହେଉଛି: ଗୋଟିଏ ହର୍‌ମିସିଆନ୍ ମାଟ୍ରିକ୍ସ ହେଉଛି - ଯଦି ଏବଂ କେବଳ ଯଦି ର ସମସ୍ତ ଗୁଡ଼ିକ ବିଯୁକ୍ତତ୍ମକ ନ-ହୁଅନ୍ତି   ।
ଜାଇଲୋମେଟାଜୋଲିନ  (ଇଂରାଜୀରେ , ବା ) ଏକ ଔଷଧ ଯାହା ରକ୍ତସଙ୍କୁଳ ନାସା  , ଆଲର୍ଜିକ ରାଇନାଇଟିସ ଓ ସାଇନୁସାଇଟିସ ଆଦି ରୋଗମାନଙ୍କ ଚିକିତ୍ସାରେ ଦିଆଯାଏ  । ସାତ ଦିନରୁ ଅଧିକ ଏହି ଔଷଧ ଦେବାକୁ ସୁପାରିସ କରାଯାଏନାହିଁ । ତିନି ମାସ ବୟସ ତଳକୁ ଦେବାକୁ ମନା ଥିଲେ ମଧ୍ୟ ୬ ବର୍ଷ ତଳକୁ ଦେବାକୁ ମଧ୍ୟ ଅନେକ ସୁପାରିସ କରନ୍ତିନାହିଁ । ଏହା ନାକ   ଭିତରେ ପକାଯାଏ ବା ନାକ ଭିତରକୁ ସ୍ପ୍ରେ କରାଯାଏ । ଜାଇଲୋମେଟାଜୋଲିନର ପାର୍ଶ୍ୱ ପ୍ରତିକ୍ରିୟା ହେଲେ ନିଦ୍ରା ସମସ୍ୟା, ଅଇ ଓ ମୁଣ୍ଡବଥା ଆଦି ଲକ୍ଷଣ ଦେଖାଯାଏ । ଦୀର୍ଘକାଳୀନ ବ୍ୟବ‌ହାର ପରେ ବନ୍ଦ କରିଦେଲେ ରାଇନାଇଟିସ ମେଡିକାମେଣ୍ଟୋସା   ରୋଗ ସମ୍ଭାବନା ଥିବାରୁ ବେଶୀଦିନ ପର୍ଯ୍ୟନ୍ତ ଦିଆଯାଏ ନାହିଁ । ଗର୍ଭାବସ୍ଥାରେ ଏହା ଦିଆଯାଏନାହିଁ । ଜାଇଲୋମେଟାଜୋଲିନ ଏକ ଡିକଞ୍ଜେସ୍ଟାଣ୍ଟ   ଓ ଆଲଫା-ଆଡ୍ରେନର୍ଜିକ  ଶ୍ରେଣୀର ଔଷଧ । ସନ ୧୯୫୬ରେ ଜାଇଲୋମେଟାଜୋଲିନ ପେଟେଣ୍ଟ ହେବାପରେ ସନ ୧୯୫୯ରେ ଏହାର ଡାକ୍ତରୀ ବ୍ୟବ‌ହାର ଆରମ୍ଭ ହେଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ   ବିକ୍ରୟ ହୁଏ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ଦଶ ମି:ଲି: ବୋତଲର ହୋଲସେଲ ମୂଲ୍ୟ ପ୍ରାୟ ୦.୭୫ ଆମେରିକୀୟ ଡଲାର । ଇଂଲଣ୍ଡରେ ଏହି ଡୋଜର ମୂଲ୍ୟ ପ୍ରାୟ ୨.୧୦ ପାଉଣ୍ଡ ।
୨୦୦୩   ଗ୍ରେଗୋରି ପାଞ୍ଜି ଅନୁସାରେ ବୁଧବାର ଦିନ ଆରମ୍ଭ ହେଇଥିବା ଏକ ସାଧାରଣ ବର୍ଷ, ମସିହା  ଓ ଖ୍ରୀଷ୍ଟାବ୍ଦ  ମାନ୍ୟତା ଅନୁସାରେ 2003 ବର୍ଷ, 3 ଶହସ୍ରାବ୍ଦର 3 ବର୍ଷ, 21 ଶତାବ୍ଦୀର 3 ବର୍ଷ, ଏବଂ ୨୦୦୦ ଦଶକର 4 ବର୍ଷ ଥିଲା ।
ପଦ୍ମଚରଣ ପଟ୍ଟନାୟକ ବିଂଶ ଶତାବ୍ଦୀର ଅନ୍ୟତମ ଓଡ଼ିଆ କବି । ତାଙ୍କ କବିତା ଥିଲା ଛନ୍ଦମୟ, ପ୍ରାକୃତିକ ସୌନ୍ଦର୍ଯ୍ୟ ବର୍ଣ୍ଣନାରେ ପରିପୁର୍ଣ୍ଣ ଏବଂ ଜାତୀୟତା ବୋଧକ । ଶିଶୁସାହିତ୍ୟରେ ମଧ୍ୟ ତାଙ୍କର ପ୍ରବେଶ ଥିଲା । ବୃତ୍ତିରେ ଥିଲେ ସେ ଜଣେ ଆଇନଜୀବୀ । ରଚନାବଳୀ ଧଉଳି ପାହଡ଼ ପଦ୍ମ ପାଖୁଡା ଗୋଲାପ ଗୁଚ୍ଛ ସୂର୍ଯ୍ୟମୁଖୀ ଆଶା ମଞ୍ଜରୀ ।
କୁରୁକ୍ଷେତ୍ର, ୧୯୮୮ରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର କାହାଣୀ ରଚନା କରିଥିଲେ ଭାଗିରଥୀ ବେହେରା । ବିଜୟ ମିଶ୍ର ଏହି କଥାଚିତ୍ରଟିର ସଂଳାପ ରଚନା କରିଥିଲେ । ଶ୍ରୀରାମ ପଣ୍ଡା ଏହି କଥାଚିତ୍ରଟିର ପ୍ରଯୋଜନା କରିଥିଲେ, ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଶ୍ରୀରାମ ପଣ୍ଡା, ତ୍ରିପୁରା ମିଶ୍ର, ବୈଶାଳୀ ପରିଡ଼ା, ଦେବୁ ବୋଷ, ସୁଜାତା ଆନନ୍ଦ, ଅଶ୍ରୁମୋଚନ ମହାନ୍ତି, ବିନାୟକ ମିଶ୍ର, ସୁଜାତା ଆନନ୍ଦ, ଦେବୁ ବ୍ରହ୍ମା, ଶେଖର ଦତ୍ତ, ସୁଲୁ ମହାନ୍ତି, ରାଧା ପଣ୍ଡା, ପ୍ରେମାଞ୍ଜନ ପରିଡ଼ା, ଜୟୀରାମ ସାମଲ, ସ୍ମିତା, ଦୁଃଖିରାମ ସ୍ୱାଇଁ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ଶ୍ରୀରାମ ପଣ୍ଡା ତ୍ରିପୁରା ମିଶ୍ର ବୈଶାଳୀ ପରିଡ଼ା ଦେବୁ ବୋଷ ସୁଜାତା ଆନନ୍ଦ ଅଶ୍ରୁମୋଚନ ମହାନ୍ତି ବିନାୟକ ମିଶ୍ର ସୁଜାତା ଆନନ୍ଦ ଦେବୁ ବ୍ରହ୍ମା ଭୂପତି ତ୍ରିପାଠୀ ଶେଖର ଦତ୍ତ ସୁଲୁ ମହାନ୍ତି ରାଧା ପଣ୍ଡା ପ୍ରେମାଞ୍ଜନ ପରିଡ଼ା ଜୟୀରାମ ସାମଲ ସ୍ମିତା ଦୁଃଖିରାମ ସ୍ୱାଇଁ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅକ୍ଷୟ ମହାନ୍ତି ।
ଫୁସ୍‌ଫୁସ୍ ଫାଇବ୍ରୋସିସ୍/ତନ୍ତୁମୟତା ଏକ ଅବସ୍ଥା ଯେଉଁଥିରେ ଫୁସ୍‌ଫୁସ୍ ସମୟାକ୍ରମେ ଶୁଷ୍କ ତ‌ନ୍ତୁମୟ ହୋଇଯାଏ  ଏହାର ଲକ୍ଷଣ ମଧ୍ୟରେ ଅଣନିଶ୍ୱାସ, ଶୁଖିଲା କାଶ, ଥକ୍କା ଅନୁଭବ କରିବା, ଓଜନ ହ୍ରାସ, ଏବଂ ନଖ କ୍ଲବିଙ୍ଗ ହୁଏ  ରୋଗ ଜଟିଳ ହେଲେ ଫୁସଫୁସୀୟ ଉଚ୍ଚ ରକ୍ତଚାପ, ଶ୍ୱାସକ୍ରିୟା ବିଫଳତା, ନିମୋଥୋରାକ୍ସ ଏବଂ ଫୁସଫୁସ କର୍କଟ ହୋଇପାରେ । ପରିବେଶ ପ୍ରଦୂଷଣ, କିଛି ଔଷଧ, ସଂଯୋଜକ ତ‌ନ୍ତୁ ରୋଗ, ସଂକ୍ରମଣ ଏବଂ ତ‌ନ୍ତୁ ଆନ୍ତରାଳୀୟ <  "./ଇଣ୍ଟରସ୍ଟିସିଆଲ୍ ଫୁସଫୁସ ରୋଗ " "   -  "90"  -  "{& ; & ;: ,& ; & ;:{& ; & ;:& ; & ;,& ; & ;:{& ; & ;:& ; & ;,& ; & ;:{& ; & ;:& ; 1153419& ;},& ; & ;:& ; & ;},& ; & ;:& ; & ;}"   " - "   " "   "ଇଣ୍ଟରସ୍ଟିସିଆଲ୍ ଫୁସଫୁସ ରୋଗ ">ଫୁସ୍ ‌ଫୁସ୍</ > ରୋଗ ଇତ୍ୟାଦି କାରଣ ଯୋଗୁ ଏହି ରୋଗ ହୁଏ  ସାଧାରଣତଃ ଇଡିଓପାଥିକ ଫୁସଫୁସ ଫାଇବ୍ରୋସିସ  (ଆଇପିଏଫ) ଯାହା ଏକ ଅଜ୍ଞାତ ଆନ୍ତରାଳୀୟ ତନ୍ତୁ ଫୁସଫୁସ ରୋଗ, ଦେଖାଯାଏ  ରୋଗ ଲକ୍ଷଣ, ମେଡିକାଲ ଇମେଜିଙ୍ଗ, ଫୁସ୍‌ଫୁସ୍ ବାୟୋପ୍ସି, ଏବଂ ଫୁସଫୁସ କ୍ଷମତା ପରୀକ୍ଷା କରି ରୋଗ ନିର୍ଣ୍ଣୟ କରାଯାଏ । ଏହି ରୋଗର ଅଦ୍ୟାବଧି କୌଣସି ଜଣାଶୁଣା ରୋଗମୁକ୍ତି ତ‌ଥ୍ୟ ନାହିଁ  ଏହାର ଚିକିତ୍ସାରେ ଅମ୍ଳଜାନ ଚିକିତ୍ସା ଦେଇ ଲକ୍ଷଣ ଉନ୍ନତ କରିବା ଏବଂ ଫୁସ୍‌ଫୁସୀୟ ପୁନର୍ବାସ ନିମନ୍ତେ ଚେଷ୍ଟା କରାଯାଏ । ଦାଗର ଅବନତିକୁ ମନ୍ଥର କରିବାକୁ ଚେଷ୍ଟା ନିମନ୍ତେ କେତେକ ଔଷଧ ବ୍ୟବହୃତ ହୋଇପାରେ  ବେଳେବେଳେ ଏକ ବିକଳ୍ପ ଭାବରେ ଫୁସଫୁସ ପ୍ରତିରୋପଣ ଚେଷ୍ଟା କରାଯାଇପାରେ  ବିଶ୍ୱ ସ୍ତରରେ ଅତି କମରେ ୫ ନିୟୁତ ଲୋକ ପ୍ରଭାବିତ ହେଉଛନ୍ତି। ଏହି ରୋଗରେ ଆୟୁ ସାଧାରଣତଃ ପାଞ୍ଚ ବର୍ଷରୁ କମ୍ ଅଟେ।
ସଦାଶିବ ତ୍ରିପାଠୀ  ୨୧ ଅପ୍ରେଲ ୧୯୧୦ ୯ ସେପ୍ଟେମ୍ବର ୧୯୮୦ , ଜଣେ ଓଡ଼ିଆ ରାଜନେତା ଓ ସ୍ୱାଧୀନତା ସଂଗ୍ରାମୀ ଥିଲେ । ସେ ୨୧ ଫେବୃଆରୀ ୧୯୬୫ଠାରୁ ୮ ମାର୍ଚ୍ଚ ୧୯୬୭ ପର୍ଯ୍ୟନ୍ତ ଓଡ଼ିଶାର ମୁଖ୍ୟମନ୍ତ୍ରୀ ଥିଲେ । ନବକୃଷ୍ଣ ଚୌଧୁରୀଙ୍କ ମନ୍ତ୍ରୀମଣ୍ଡଳରେ ରାଜସ୍ୱମନ୍ତ୍ରୀ ଥିଲାବେଳେ ସେ ପ୍ରଥମେ ଓଡ଼ିଶାରେ ଜମିଦାରୀ ପ୍ରଥାର ଉଚ୍ଛେଦ ପାଇଁ ବିଲ ଆଗତ କରିଥିଲେ ଯାହାକୁ ପରେ ସେ ଏକ ଆଇନ ଭାବରେ କାର୍ଯ୍ୟକାରୀ କରିଥିଲେ । ଓଡ଼ିଶାର ଜମିଜମା ସମ୍ବନ୍ଧୀୟ ନାନାଦି ଆଇନ ଓ ସମସ୍ୟା ସମ୍ବନ୍ଧରେ ସେ ଅନେକ ବିଷୟ ବିଧାନ ସଭାରେ ଉପାସ୍ଥାପନ କରିଥିଲେ । ପ୍ରାରମ୍ଭିକ ଜୀବନ ସଦାଶିବ ଓଡ଼ିଶାର ନବରଙ୍ଗପୁର ଜିଲ୍ଲାର ନବରଙ୍ଗପୁରଠାରେ ଜନ୍ମଗ୍ରହଣ କରିଥିଲେ । ପ୍ରାରମ୍ଭିକ ଜୀବନ ଶିକ୍ଷକ ଭାବେ ଆରମ୍ଭ କରି ସଦାଶିବ ପରେ ସ୍ୱାଧୀନତା ଆନ୍ଦୋଳନରେ ଯୋଗ ଦେଇଥିଲେ । ୧୯୩୭ ମସିହାରେ ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବେ ଯୋଗ ଦେଇ ୩୦ ବର୍ଷ ପର୍ଯ୍ୟନ୍ତ ଏଥିରେ ନିର୍ବାଚିତ ହୋଇଆସିଥିଲେ । ତତ୍କାଳୀନ ମୁଖ୍ୟମନ୍ତ୍ରୀ ନବକୃଷ୍ଣ ଚୌଧୁରୀଙ୍କ ଶାସନ କାଳରେ ସେ ରାଜସ୍ୱମନ୍ତ୍ରୀ ଭାବେ କାର୍ଯ୍ୟନିର୍ବାହ କରିଥିଲେ । ବିଜୁ ପଟ୍ଟନାୟକ ତାଙ୍କୁ ସରକାରୀ ଦଳର ନେତା ଭାବେ ମନୋନୀତ କରିଥିଲର ଯାହା ଦଳର ବାକି ସଭ୍ୟ ଓ ମନ୍ତ୍ରୀମଣ୍ଡଳରେ ଅଶାନ୍ତି ସୃଷ୍ଟି କରିଥିଲା । ପରେ ସେ ଏହାକୁ ପ୍ରତ୍ୟାଖ୍ୟାନ କରିଥିଲେ । ୧୯୬୯ ମସିହାରେ କଂଗ୍ରେସର ପ୍ରଥମ ବିଭାଜନ ପରେ ସେ ସଙ୍ଗଠନ କଂଗ୍ରେସରେ ଯୋଗଦାନ କରିଥିଲେ । ୧୯୭୧ ନିର୍ବାଚନରେ ନିଜର ସମ୍ପତ୍ତିଆଦି ବନ୍ଧା ପକାଇ ନିର୍ବାଚନରେ ଲଢ଼ିଥିଲେ । କଂଗ୍ରେସ ଦଳ ପକ୍ଷରୁ ତାଙ୍କୁ ପଠାଯାଇଥିବା ଖର୍ଚ ନ ପାଇବାରୁ ଏହି ଋଣ ସେ ପରିଶୋଧ କରିପାରିଲେ ନାହିଁ ।
ମୟୂରଭଞ୍ଜ ଓଡ଼ିଶାର ଉତ୍ତରରେ ଥିବା ଏକ ପ୍ରଶାସନିକ ଜିଲ୍ଲା । ବାରିପଦା ସହର ଏହି ଜିଲ୍ଲାର ପ୍ରଶାସନିକ ମୁଖ୍ୟସ୍ଥଳ ଯେଉଁଠି ସବୁ ସରକାରୀ କାର୍ଯ୍ୟାଳୟ  (ଅଫିସ) ଆଉ ବେସରକାରୀ କମ୍ପାନୀର ମୁଖ୍ୟ କାର୍ଯ୍ୟାଳୟସବୁ ଅଛି  । ଇତିହାସ ମୟୂରଭଞ୍ଜ ହେଉଛି ଓଡ଼ିଶାର ସର୍ବବୃହତ ଜିଲ୍ଲା । ପ୍ରଥମେ ଏହା ଏକ ସ୍ୱତନ୍ତ୍ର ଗଡ଼ଜାତ ରାଜ୍ୟ ଥିଲା ତଥା ଏଥିରେ ରାଜତନ୍ତ୍ର ଥିଲା । ୧୯୫୦ ମସିହାରେ ଏହା ଭାରତ ସହିତ ମିଶିଥିଲା । ଓଡ଼ିଶାର ଗଡ଼ଜାତ ରାଜ୍ୟମାନଙ୍କ ମଧ୍ୟରେ ପ୍ରାଚୀନତମ ଓ ପ୍ରଧାନ ମୟୂରଭଞ୍ଜ । ଗଜପତି ରାଜାଙ୍କ ରାଜତ୍ୱରେ ନୀଳଗିରି, ସିଂହଭୂମି, ବରାହଭୂମି, ପଥରାଇ, ନରସିଂହପୁର, ସାରଣ୍ଡା, କେନ୍ଦୁଝର ଆଦି ଏବଂ ସିଂହଭୂମି, ମାନଭୂମି ଅଞ୍ଚଳ ମାନ ଏହି ରାଜ୍ୟର ଅନ୍ତର୍ଗତ ଥିଲା। କାଳକ୍ରମେ ସେହିସବୁ ରାଜ୍ୟ ମୟୂରଭଞ୍ଜରୁ ବିଚ୍ଛିନ୍ନ ହୋଇଯାଇଛି । ଭାଷାକୋଷରେ ମୟୂରଭଞ୍ଜର ନାମ ସମ୍ପର୍କରେ ଆଉ ଏକ ପ୍ରସଙ୍ଗ ମଧ୍ୟ ମିଳେ । ମୟୂରଭଞ୍ଜର ଏକ ପୂର୍ବତନ ରାଜବଂଶର ଉପାଧି ଥିଲା ମୟୂରଧ୍ୱଜ । ସେହି  'ମୟୂରଧ୍ୱଜ ରାଜବଂଶର ଗର୍ବଭଞ୍ଜନ କରି ସିଂହାସନ ଅଧିକାର କରିଥିବାରୁ ପରବର୍ତ୍ତୀ ରାଜବଂଶର ନାମ ମୟୂରଭଞ୍ଜ ହେଇଥିଲା । ଭୂଗୋଳ ଜନସଂଖ୍ୟା ୨୦୧୧ ଜନଗଣନା ଅନୁସାରେ, ମୟୂରଭଞ୍ଜ ଜିଲ୍ଲାର ଲୋକସଂଖ୍ୟା ୨୫,୧୩,୮୯୫ । ପୁରୁଷ: ୧୨,୫୩,୬୩୩ ମହିଳା: ୧୨,୬୦,୨୬୨ ଛଅ ବର୍ଷରୁ କମ: ୩,୩୭,୭୫୭ ସାକ୍ଷରତା ହାର: ୬୩.୯୮% ପୁରୁଷ: ୭୪.୯୨% ମହିଳା: ୫୩.୧୮% ଓଡ଼ିଶାରେ ବାସ କରୁଥିବା ୬୨ପ୍ରକାର ଅନୁସୂଚିତ ଜନଜାତି ମଧ୍ୟରୁ ୫୩ପ୍ରକାର ଅନୁସୂଚିତ ଜନଜାତି ମୟୂରଭଞ୍ଜ ଜିଲ୍ଲାରେ ବସବାସ କରନ୍ତି । ଏଥି ମଧ୍ୟରୁ କେତକ ପ୍ରଧାନ ସମୁଦାୟ ହେଲେ ସାନ୍ତାଳ, କୋହ୍ଲ, ଭୂୟାଁ,ବାଥୁଡି, ଭୂମିଜ, ଗଣ୍ଡ, ମୁଣ୍ଡା, ଖଡ଼ିଆ, ଲୋଧା । ପ୍ରଶାସନିକ ବିଭାଗ ଉପଖଣ୍ଡ  (ସବ୍ ଡିଭିଜନ): ୦୪ ତହସିଲ: ୦୯ ବ୍ଳକ: ୨୬ ଗ୍ରାମ ପଞ୍ଚାୟତ: ୩୧୬ ଗ୍ରାମ: ୩୭୧୮ ପର୍ଯ୍ୟଟନ ମୟୂରଭଞ୍ଜ ଜିଲ୍ଲାରେ ୧୭ଟି ପର୍ଯ୍ୟଟନ ସ୍ଥଳ ଅଛି  । ଶିମିଳିପାଳ ଜାତୀୟ ଉଦ୍ୟାନ ସୀତାକୁଣ୍ଡ: ଶିମିଳିପାଳ ଜାତୀୟ ଉଦ୍ୟାନର ପାଦଦେଶରେ ଅବସ୍ଥିତ ସୀତାକୁଣ୍ଡର ମୂଳ ଝରଣା କାଳୀପାହାଡ଼ ପର୍ବତର ପ୍ରାୟ ୨୫୦୦ ଫୁଟ ଉଚ୍ଚତାରୁ ବାହାରିଛି । ମୟୂରଭଞ୍ଜ ଜିଲ୍ଲା ଆଦିବାସୀଙ୍କ ଆରାଧ୍ୟ ଦେବତା ମାରାଂବୁରୁ ଏହି କାଳୀପାହାଡ଼ରେ ବାସକରନ୍ତି ବୋଲି ବିଶ୍ୱାସ ରହିଛି । କୃଷ୍ଣମୁଖା ହନୁମାନ ମନ୍ଦିର: କିମ୍ବଦନ୍ତୀ ବହନ କରୁଥିବା ଏହି ପ୍ରାକୃତିକ ପଥର ଗୁମ୍ଫା ମନ୍ଦିରରେ ଲଙ୍କା ଦହନ କରି ଫେରିଥିବା କୃଷ୍ଣମୁଖା ହନୁମାନ ପୂଜା ପାଉଛନ୍ତି । ମାଛକାନ୍ଦଣା ଜଳପ୍ରପାତ: ଶିମିଳିପାଳର ସୌନ୍ଦର୍ଯ୍ୟଭରା ଏହି ଜଳପ୍ରପାତଟି ୩ଟି ଜଳପ୍ରପାତର ସମଷ୍ଟି । ପ୍ରଥମ ଜଳପ୍ରପାତ ନିକଟରେ ଏକ ପଥର ଗୁମ୍ଫା ରହିଛି । ଦ୍ୱିତୀୟ ଜଳପ୍ରପାତଟି ନିକଟରେ ଅପରାହ୍ଣରେ  (ସୂର୍ଯ୍ୟ ପଶ୍ଚିମ ଦିଗରେ ଥିବା ସମୟରେ) ଇନ୍ଦ୍ରଧନୁ ସୃଷ୍ଟି ହୋଇଥାଏ  । ତୃତୀୟ ଜଳପ୍ରପାତଟି ଉପରଆଡୁ ଦେଖାଯାଉ ନଥିବାରୁ, ଏହାକୁ ଦେଖିବାକୁ ତଳକୁ ଓହ୍ଲାଇବାକୁ ପଡେ ।
ଅରୁନ୍ଧତୀ ବିର୍ମାନୀ  (ଜନ୍ମ ୧୯୫୭) ଜଣେ ଭାରତୀୟ ଐତିହାସିକ  । ସେ ୧୯୯୨ରୁ ଦିଲ୍ଲୀ ବିଶ୍ୱବିଦ୍ୟାଳୟର ଜଣେ ଇତିହାସ ରିଡ଼ର । ସେ ମାର୍ସିଲେର ଇକୋଲେ ଡେ ହଉଟେ ଏଟୁଡେ ଏନ ସାଇନ୍ ସୋସିଆଲେସରେ ମଧ୍ୟ ଅଧ୍ୟାପନା କରନ୍ତି । ପ୍ରକାଶିତ କାମ ତାଙ୍କ ୨୦୦୮ ମସିହାରେ ପ୍ରକାଶିତ ବହି ଏ ନ୍ୟାସନାଲ ଫ୍ଲାଗ ଫର ଇଣ୍ଡିଆ ନିମନ୍ତେ ବିର୍ମାନୀ ଜଣାଶୁଣା । ତାଙ୍କ ଲିଖିତ ରିଚୁଆଲ୍ସ, ନ୍ୟାସନାଲିଜିମ, ଆଣ୍ଡ ଦି ପଲିଟିକ୍ସ ଅଫ ସେଣ୍ଟିମେଣ୍ଟ୍‌ସ ବାବଦରେ ଖୁସବନ୍ତ ସିଂହ ଲେଖିଥିଲେ,  "ସେ ବିଭିନ୍ନ ବିଷୟରେ ଟିକିନିଖି ଗବେଷଣା କରି ଭାରତୀୟ ଇତିହାସ ବାବଦରେ ପାଦଟୀକାରେ ଆସୁଥିବା ବିଷୟବସ୍ତୁରେ ଜୀବନଦାନ କରିଛନ୍ତି ।" ।  ' ,୨୦୦୧ , 1900-1947. , 2002  ମାଲକମ ଡାର୍ଲିଂଙ୍କ ବାବଦରେ (୧୮୮୦-୧୯୬୯), ଭାରତରେ ଅବସ୍ଥାପିତ ଜଣେ ବ୍ରିଟିସ ପ୍ରଶାସକଙ୍କ ବାବଦରେ  ।
ବିଲିୟାରି ଆଟ୍ରେସିଆ ରୋଗରେ ଯକୃତ ଭିତରେ ତଥା ବାହାରେ ଥିବା ପିତ୍ତନଳୀ ବା ବାଇଲ ଡକ୍ଟଗୁଡ଼ିକ ଜୀର୍ଣ୍ଣ ହୋଇଯାଏ  ଜୀବନର ପ୍ରଥମ କିଛି ମାସର ଲକ୍ଷଣ ଆରମ୍ଭରେ ସାଧାରଣତଃ ହଳଦିଆ ଚର୍ମ, ଧୂସର ରଙ୍ଗର ମଳ ଏବଂ ଯକୃତ ବୃଦ୍ଧି ସହିତ ହୋଇଥାଏ  ପୁଷ୍ଟିହୀନତା, ସିରୋସିସ୍ ଏବଂ ଯକୃତ ବିଫଳତା ଆଦି ପ୍ରତିକ୍ରିୟା ହୋଇପାରେ  ଏହାର କାରଣ ବାରମ୍ବାର ଜଣା ପଡିନାହିଁ  ବେଳେବେଳେ ଏହା ଅନ୍ୟାନ୍ୟ ଜନ୍ମ ଦୋଷ ସହିତ ଥାଇପାରେ, ଯାହା ଭ୍ରୁଣୀୟ ବିଲିୟାରି ଆଟ୍ରେସିଆ   ଭାବରେ ଜଣାଶୁଣା  ଅନ୍ତର୍ନିହିତ ପ୍ରଣାଳୀରେ ପିତ୍ତ ନଳୀଗୁଡ଼ିକର ପ୍ରଦାହ ହୋଇଥାଏ । ରକ୍ତ ପରୀକ୍ଷା ଏବଂ ଡାକ୍ତରୀ ଇମେଜିଙ୍ଗ କରି ରୋଗ ସନ୍ଦେହ କରାଯାଏ ଓ ଯକୃତ ବାୟୋପ୍ସି ବା କୋଲାଞ୍ଜିଓଗ୍ରାଫି ଉପରେ ଆଧାର କରି ରୋଗ ନିଧାର୍ଯ୍ୟ କରାଯାଇପାରେ। ଏହାର ଏକମାତ୍ର ପ୍ରଭାବଶାଳୀ ଚିକିତ୍ସା ହେଉଛି ଅସ୍ତ୍ରୋପଚାର  ଦୁଇ ବିକଳ୍ପ ଅଛି ଯଥା: କାସାଇ ପ୍ରଣାଳୀ କିମ୍ବା ଯକୃତ ପ୍ରତିରୋପଣ  ଅସ୍ତ୍ରୋପଚାର ବିନା ୩ ବର୍ଷରୁ ଅଧିକ ବଞ୍ଚିବା ହାର ୧୦%ରୁ କମ୍ ଅଟେ  ଅସ୍ତ୍ରୋପଚାର ସତ୍ତ୍ୱେ ବ୍ୟକ୍ତିର ନିଜସ୍ୱ ଯକୃତ ସହିତ ଦୀର୍ଘକାଳ ବଞ୍ଚିବା ସମୟ ପ୍ରାୟ ୨୫% ଅଟେ  ୟୁରୋପ ଏବଂ ଉତ୍ତର ଆମେରିକାରେ ପ୍ରାୟ ୧୫,୦୦୦ ନବଜାତ ଶିଶୁମାନଙ୍କ ମଧ୍ୟରୁ ଜଣକର ବିଲିୟାରି ଆଟ୍ରେସିଆ ହୁଏ  ଏସିଆରେ ଏହା ଏକ ସାଧାରଣ ରୋଗ ଓ ତାଇୱାନରେ ପ୍ରାୟ ୨,୭୦୦ ଲୋକରେ ଜଣେ ପ୍ରଭାବିତ ହେବା ଦେଖାଯାଏ। ୧୮୧୭ ମସିହାରେ ଜନ ବର୍ଣ୍ଣ ଏହି ରୋଗ ବିଷୟରେ ପ୍ରଥମେ ବର୍ଣ୍ଣନା କରିଥିଲେ  ସାମ୍ପ୍ରତିକ ଅସ୍ତ୍ରୋପଚାର ଚିକିତ୍ସା ବିଧି ୧୯୫୦ ଦଶକରେ ରୁଜୁ ହୋଇଥିଲା
ଶୁକଦେବ ଜେନା  (୨୫ ମଇ ୧୯୨୮ - ୧୫ ଅକ୍ଟୋବର ୧୯୯୧) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ଶୁକଦେବ ଓଡ଼ିଶା ରାଜନୀତିରେ ଜନ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୬୭ ମସିହାରେ ଓଡ଼ିଶା ବିଧାନ ସଭା ନିର୍ବାଚନରେ ସେ କଟକ ସଦର ବିଧାନ ସଭା ନିର୍ବାଚନ ମଣ୍ଡଳୀରୁ ୪ର୍ଥ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଶୁକଦେବ ଜେନା ୧୯୨୮ ମସିହାର ମଇ ମାସ ୨୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଶୁକଦେବ ଜେନା ଏବଂ ପତ୍ନୀଙ୍କ ନାମ ତ୍ରିଲୋଚନ କାନୁନଗୋ । ଶୁକଦେବଙ୍କର ଶିକ୍ଷାଗତ ଯୋଗ୍ୟତା ଥିଲା କଳାରେ ଇଣ୍ଟରମିଡିଅଟ୍ । ରାଜନୈତିକ ଜୀବନ ଶୁକଦେବ ଜେନା ଓଡ଼ିଶା ରାଜନୀତିରେ ଜନ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ଶୁକଦେବ ଜେନା ୧୯୯୧ ମସିହାର ଅକ୍ଟୋବର ମାସ ୧୫ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୬୩ ବର୍ଷ ବୟସ ହୋଇଥିଲା ।
ଚୈତ୍ର ପୂର୍ଣ୍ଣିମା  (ଚଇତିପୁନେଇଁ ଓ ଚଇତ ପୁନେଇଁ ନାମରେ ମଧ୍ୟ ଜଣା) ଓଡ଼ିଶାର ଏକ ଗଣପର୍ବ  । ଏହା କେଉଟ ଜାତିର ଲୋକଙ୍କଦ୍ୱାରା ଚୈତ୍ର ମାସ ପୂର୍ଣ୍ଣମୀ ତିଥିରେ  (ମାର୍ଚ୍ଚ-ଅପ୍ରେଲ ଭିତରେ) ପାଳିତ ହୋଇଥାଏ  । କେଉଟମାନେ ଘୋଡ଼ାର ଏକ ଖୋଳ କରି ସେଥିରେ ପଶି ଘୋଡ଼ା ଚଢ଼ିବାର ଅଭିନୟ କରିଥାନ୍ତି । ଏହା ଚଇତିଘୋଡ଼ା ନାଚ ନାମରେ ଜଣା । ପୂର୍ଣ୍ଣମୀର ପୂର୍ବ ଆଠ ଦିନ ଧରି  "ଚଇତି ପର୍ବ"  ପାଳନ କରାଯାଏ । ଆଦିବାସୀମାନେ ଏହି ପର୍ବରେ ଦିନ ରାତି ବ୍ୟାପୀ ଭୋଜିଭାତ, ନାଚ, ଶିକାର ଆଦି କରିଥାନ୍ତି । ଘରର ମୁଖ୍ୟ ଏହିଦିନ ପୂର୍ବପୁରୁଷମାନଙ୍କୁ ଶ୍ରାଦ୍ଧ ଦେଇଥାନ୍ତି । ଘରର ପ୍ରତ୍ୟେକ ସଦସ୍ୟ ନୂତନ ବସ୍ତ୍ର ପରିଧାନ ପୂର୍ବକ ଏଥିରେ ଅଂଶଗ୍ରହଣ କରିଥାନ୍ତି । ଏହି ଦିନ ପଶୁବଳି ଦେବା ବିଧି ମଧ୍ୟ କିଛି ସମ୍ପ୍ରଦାୟରେ ରହିଛି । ବର୍ଷର ପ୍ରଥମ ପାଚିଲା ଆମ୍ବ ଲୋକେ ଏଇ ଦିନ ଖାଇଥାନ୍ତି । ଓଡ଼ିଶାର ଉପକୂଳବର୍ତ୍ତୀ ଅଞ୍ଚଳରେ ଦଣ୍ଡ ନାଚ ଓ  "ଚଇତିଘୋଡ଼ା ନାଚ"  ଅନୁଷ୍ଠିତ ହୋଇଥାଏ । ଏହା ଉଭୟ ଆଦିବାସୀ ଓ ଅଣଆଦିବାସୀମାନେ ପାଳିଥାନ୍ତି ।
ଉପକ୍ରମ: ରଥଯାତ୍ରା  ଘୋଷଯାତ୍ରା ଓ ଶ୍ରୀଗୁଣ୍ଡିଚା ନାମରେ ମଧ୍ୟ ଜଣାଶୁଣା  । ଓଡ଼ିଶାର ମୁଖ୍ୟ ଯାତ୍ରା ରୂପେ ପୁରୀର ରଥଯାତ୍ରା ବିଶ୍ୱପ୍ରସିଦ୍ଧ । ଏହା ଶ୍ରୀମନ୍ଦିରରେ ପାଳିତ ଦ୍ୱାଦଶ ଯାତ୍ରା ମଧ୍ୟରେ ପ୍ରଧାନ । ସମଗ୍ର ଭାରତବର୍ଷରେ ଦେବତାମାନଙ୍କ ନିମନ୍ତେ ଯେତେ ପ୍ରକାରର ରଥ ବ୍ୟବହାରରେ ଆସୁଛି, ତାହା ମଧ୍ୟରେ ଶ୍ରୀକ୍ଷେତ୍ରର ତିନି ରଥ ନିର୍ମାଣ ଶୈଳୀ ଅତୀବ ରହସ୍ୟମୟ । ବହୁ ପ୍ରାଚୀନ ସମୟରୁ ରଥତ୍ରୟର ନିର୍ମାଣ ପଦ୍ଧତି ଶିଳ୍ପଶାସ୍ତ୍ରାନୁମୋଦିତ । ପ୍ରତ୍ୟେକ ବର୍ଷ ପରମ୍ପରା ଅନୁଯାୟୀ ଶ୍ରୀନଅର ସମ୍ମୁଖସ୍ଥ ରଥ ଖଳାରେ ନୂତନ ଭାବେ ତୋନୋଟି ରଥର ନିର୍ମାଣ କାର୍ଯ୍ୟ ଆରମ୍ଭ ହୋଇଥାଏ। ଏ ସମ୍ପର୍କିତ ବିଭିନ୍ନ କାର୍ଯ୍ୟ ରାଜ୍ୟ ତଥା ଜିଲ୍ଲା ପ୍ରଶାସନ, ବିଧି ବିଭାଗ, ଶ୍ରୀମନ୍ଦିର ପ୍ରଶାସନ, ପୋଲିସ ପ୍ରଶାସନ ଓ ପୌର ପ୍ରଶାସନଦ୍ୱାରା ମିଳିତ ଭାବେ ସମ୍ପାଦିତ ହୋଇଥାଏ। ଶ୍ରୀମନ୍ଦିରର ତିନି ଠାକୁରଙ୍କ ପାଇଁ ତିନୋଟି ଭିନ୍ନ ଭିନ୍ନ ରଥର ବ୍ୟବସ୍ଥା ରହି ଆସିଛି । ସାମ୍ୟ ଓ ମୈତ୍ରୀର ପ୍ରତୀକ ଶ୍ରୀଜଗନ୍ନାଥ ମହାପ୍ରଭୁଙ୍କ ବଡଭାଇ ଶ୍ରୀ ବଳଭଦ୍ର ଯେଉଁ ରଥରେ ବିରାଜମାନ କରି ଶ୍ରୀଗୁଣ୍ଡିଚା ମନ୍ଦିରକୁ ନବ ଦିନ ଯାତ୍ରା କରନ୍ତି, ସେ ରଥର ନାମ ତାଳଧ୍ୱଜ। ତାଳଧ୍ୱଜ ରଥ-ସବିଶେଷ ବିବରଣୀ ତାଳଧ୍ୱଜ ରଥ ଲଙ୍ଗଳ ଧ୍ୱଜ ନାମରେ ମଧ୍ୟ ପରିଚିତ । ଏହି ରଥରେ ଶ୍ରୀ ବଳଭଦ୍ରଙ୍କ ସହ ରାମ-କୃଷ୍ଣ ବିଜେ କରିଥାନ୍ତି । ନିର୍ମାଣ ଶୈଳୀ ଶିଳ୍ପଶାସ୍ତ୍ରାନୁମୋଦିତ ଓ ପରମ୍ପରା ଅନୁସାରେ ପୁରୀରେ ପ୍ରତିବର୍ଷ ସମ୍ପୁର୍ଣ୍ଣ ଭାବେ ନୂଆ କାଠରେ ରଥ ତିଆରି କରାଯାଏ । ପରମ୍ପରା ଅନୁଯାୟୀ ଶ୍ରୀନଅର ସମ୍ମୁଖସ୍ଥ ରଥଖଳାରେ ନୂତନ ଭାବେ ଏକ ନିର୍ଦ୍ଧିଷ୍ଟ ଉଚ୍ଚତା ଓ ମାପ ଅନୁସାରେ ଏହି ତିନୋଟି ରଥର ନିର୍ମାଣ କାର୍ଯ୍ୟ ଆରମ୍ଭ ହୋଇଥାଏ । ରଥ ନିର୍ମାଣ ତଥା ରଥଯାତ୍ରାର ପ୍ରଥମ ଶୁଭାରମ୍ଭ ହୋଇଥାଏ ସରସ୍ୱତୀ ପୂଜା ଶ୍ରୀପଞ୍ଚମୀ ତିଥିଠାରୁ । ଅକ୍ଷୟ ତୃତୀୟା ଦିନ ତିନି ରଥ ଶୁଭାରମ୍ଭ କାର୍ଯ୍ୟର ଅନୁକୂଳ ହୋଇଥାଏ । ତଳଧ୍ୱଜ ରଥରେ ୪ଟି ଲେଖାଏଁ ଅଶ୍ୱ, ଗୋଟିଏ ସାରଥୀ, ଦୁଇଟି ଶୁଆ, ରଥବାଡ଼, ୯ଟି ଲେଖାଏଁ ପାର୍ଶ୍ୱ ଦେବତା ଖଞ୍ଜା ଯାଇଥାଏ । ତଳଧ୍ୱଜ ରଥର ନିର୍ମାଣ କାର୍ଯ୍ୟ ଶେଷ ହେବା ପୂର୍ବରୁ ପ୍ରାୟ ୧୪ ଜଣ ଦରଜୀ ସେବକଙ୍କଦ୍ୱାରା ନିର୍ଦ୍ଦିଷ୍ଟ ତିଥିରେ ଆରମ୍ଭ ହୋଇ ରଥ ମଣ୍ଡିଣି କନା ପ୍ରସ୍ତୁତ କରାଯାଇ ତିନି ରଥରେ ସୁସଜ୍ଜିତ କରାଯାଏ।
ଭାରତୀୟ ସଂସଦର ତଳ ସଦନ ଲୋକ ସଭାର ୭ମ ଲୋକ ସଭାକୁ ୧୯୮୦ ମସିହା ସାଧାରଣ ନିର୍ବାଚନରେ ନିର୍ବାଚିତ ସଭ୍ୟମାନେ ଯାଇଥିଲେ । ଏହି ଲୋକ ସଭାର ସମୟସୀମା ଥିଲା ୧୮ ଜାନୁଆରୀ ୧୯୮୦ରୁ ୩୧ ଡିସେମ୍ବର ୧୯୮୪ । ଏହି ଲୋକ ସଭା ସାଧାରଣ ନିର୍ବାଚନ ପରେ ସଂସଦର ରାଜ୍ୟ ସଭାରେ ଥିବା ୯ ଜଣ ସାଂସଦ ଲୋସଭାକୁ ନିର୍ବାଚିତ ହୋଇଥିଲେ । ଏହି ନିର୍ବାଚନରେ କଂଗ୍ରେସ ଦଳ ସର୍ବାଧିକ ୩୭୩ଟି ଆସନ ଗ୍ରହଣ କରି ସଂଖ୍ୟା ଗରିଷ୍ଠତା ହାସଲ କରିଥିଲା ଏବଂ ଇନ୍ଦିରା ଗାନ୍ଧୀ ପ୍ରଧାନମନ୍ତ୍ରୀ ଭାବରେ ଦାୟିତ୍ୱ ଗ୍ରହଣ କରିଥିଲେ । ଏଥର ଲୋକ ସଭା ନିର୍ବାଚନରେ କଂଗ୍ରେସ ପୂର୍ବ ନିର୍ବାଚନ ତ‌ଥା ୬ଷ୍ଠ ଲୋକ ସଭାରେ ଅଧିଗ୍ରହଣ କରିଥିବା ସଂଖ୍ୟାଠାରୁ ୨୮୬ଟି ଆସନ ଅଧିକ ଥିଲା । ୩୧ ଅକ୍ଟୋବର ୧୯୮୪ରେ ଇନ୍ଦିରା ଗାନ୍ଧୀଙ୍କର ହତ୍ୟାପରେ ରାଜୀବ ଗାନ୍ଧୀ ପ୍ରଧାନମନ୍ତ୍ରୀ ଭାବରେ ଦାୟିତ୍ୱ ନେଇଥିଲେ । ଏହାର ପରବର୍ତ୍ତୀ ଲୋକ ସଭା ତ‌ଥା ୮ମ ଲୋକ ସଭା ୧୯୮୪ ମସିହା ସାଧାରଣ ନିର୍ବାଚନ ପରେ ୩୧ ଡିସେମ୍ବର ୧୯୮୪ରେ ଗଠିତ ହୋଇଥିଲା । ଏହି ଲୋକ ସଭାରେ ସମୁଦାୟ ନିର୍ବାଚିତ ସାଂସଦମାନଙ୍କ ମଧ୍ୟରୁ ୯.୩% ମୁସଲମାନ ସଂମ୍ପ୍ରଦାୟର ଥିଲେ, ଯାହାକି ଭାରତୀୟ ଇତିହାସରେ ସର୍ବାଧିକ ସଂଖ୍ୟକ ଥିଲା ।
କାର୍ତ୍ତିକ କୁମାର ଘୋଷ  ୨୩ ଅକ୍ଟୋବର ୧୯୦୩   ୧୯ ମଇ, ୧୯୯୭  ଏକଧାରରେ ଅଭିନେତା, ନାଟ୍ୟକାର, ଗୀତିକାର, ଗାୟକ ଓ ନର୍ତ୍ତକ ଥିଲେ  ସେ ୧୯୦୩ ମସିହା ଅକ୍ଟୋବର ୨୩ତାରିଖ ଦିନ କଟକର ବାଖରାବାଦରେ ଜନ୍ମଗ୍ରହଣ କରିଥିଲେ ।କାହାଣୀକାର ଓ ଗୀତିକାର ଅଶ୍ୱିନୀ କୁମାର ଘୋଷ କାର୍ତ୍ତିକ କୁମାରଙ୍କ ବଡ଼ ଭାଇ ଥିଲେ । ଶ୍ରୀ ଲୋକନାଥ କଥାଚିତ୍ରର  'ଆଜି ଆକାଶେ କି ରଙ୍ଗ ଲାଗିଲା'  ଗୀତଟି ସେ ରଚନା କରିଥିଲେ । ତାଙ୍କ ରଚିତ  'ଓଡ଼ିଆ ଚଳଚ୍ଚିତ୍ରର ଇତିହାସ'  ୧୯୮୪ ମସିହାରେ ପ୍ରକାଶିତ ହେଇଥିଲା । ୧୯୯୭, ମଇ ୧୯ ତାରିଖ ଦିନ ତାଙ୍କର ମୃତ୍ୟୁ ହେଇଥିଲା ।
ଦେବପ୍ରୟାଗ   :         ଭାରତୀୟ ରାଜ୍ୟ ଉତ୍ତରାଖଣ୍ଡର ଏକ ସହର । ଏହା ତେହରି ଗରବାଳ ଜିଲାରେ ଅବସ୍ଥିତ ।ଭାରତର ପାଞ୍ଚ-ପ୍ରୟାଗ ମଧ୍ୟରୁ ଏହା ଗୋଟିଏ । ଏଠାରେ ଅଳକାନନ୍ଦା ନଦୀ ସହ ଭାଗିରଥି ନଦୀର ସଂଗମ ହେଇଥାଏ ଓ ମିଳିତ ନଦୀ  " ଗଙ୍ଗା "  ଭାବରେ ପ୍ରବାହିତ ହେଇଥାଏ । ଦୃଶ୍ୟ ଛାଞ୍ଚ: ଏହା ଏକ ବିଖ୍ୟାତ ହିନ୍ଦୁ ତୀର୍ଥ ସ୍ଥଳୀ । କୁହାଯାଏ ଏଠାରେ ସନ୍ଥ ଦେବଶର୍ମା ତାଙ୍କର ଆଶ୍ରମ ଜୀବନ ବିତଉଥିଲେ । .  "ଦେବପ୍ରୟାଗ"  ଅର୍ଥ  "ଦେବତୀୟ ମିଳନ "  ବୋଲି ସଂସ୍କୃତରେ କୁହାଯାଇଥାଏ । ଏଠାରେ ଦୁଇ ପବିତ୍ର ନଦୀ ଅଳକାନନ୍ଦା ଓ ଭାଗୀରଥୀ ନଦୀର ମିଳନ ଘଟି ହିନ୍ଦୁ ଧର୍ମର ସର୍ବ ପୁର୍ଣ୍ଯମୟ ନଦୀ ଗଙ୍ଗାର ଉପପନ୍ନ ହେଇଥାଏ । ଏଠାରେ ପାର୍ବତ୍ଯ ଇଲାକାରେ ରଘୁନାଥଜୀ ମନ୍ଦିର ରହିଛି । ଇତିହାସ ଭୌଗୋଳିକ ଅବସ୍ଥିତି . ଜନ ଅବାଦୀ 2001 ଜନଗଣନା ଅନୁସାରେ ଦେବପ୍ରୟାଗର ଜନସଂଖ୍ୟା 2144 ଥିଲା । ଏହା ମଧ୍ୟରୁ ପୁରୁଷ ସଂଖ୍ୟା 52 %ଥିବା ବେଳେ ମହିଳା ସଂଖ୍ୟା 48% ଥିଲା । ଏଠାରେ ସାକ୍ଷ୍ୟରତା ହାର 77% ରହିଥିଲା ।ଏହା ଜାତୀୟ ହାରଠାରୁ ଅଧିକ । ଦେବପ୍ରୟାଗରେ 6 ବର୍ଷରୁ କମ ଆବାଡୀ 13% ଥିଲା ।
ବିଜୟ ମଲ୍ଲ  (ଜନ୍ମ: ୮ ଫେବୃଆରୀ ୧୯୬୨) ଜଣେ ଜଣାଶୁଣା ଓଡ଼ିଆ ଗୀତିକାର, ଲେଖକ ଓ ଅଭିନେତା  । ସେ ଦୂରଦର୍ଶନ ଭୁବନେଶ୍ୱରର ଏକାଧିକ କାର୍ଯ୍ୟକ୍ରମରେ  (ରାଗ ଅନୁରାଗ, ଛାନ୍ଦଧାରା, ଆଦି) ପ୍ରସିଦ୍ଧ ସଙ୍ଗୀତ ଶିଳ୍ପୀମାନଙ୍କ ସଙ୍ଗେ ସାକ୍ଷାତକାର କରନ୍ତି  । ସେ, ରାଜ୍ୟ ଚଳଚ୍ଚିତ୍ର ସେନସର ବୋର୍ଡ଼ର ସଦସ୍ୟ, ଓଡ଼ିଶା ଯୁବ ଲେଖକ ସମ୍ମେଳନର ଯୁଗ୍ମ ସମ୍ପାଦକ, ଓଡ଼ିଶା ସାହିତ୍ୟ ଏକାଡେମୀର ସାଧାରଣ ପରିଷଦ ସଦସ୍ୟ ଭାବରେ କାର୍ଯ୍ୟ କରିଛନ୍ତି । ୨୦୧୮ ମସିହାରେ ଦ୍ୱାଦଶ ଚଳଚ୍ଚିତ୍ର ଓ ଟେଲିଭିଜନ ଆୱାର୍ଡ ଶୋ ଟାଇମ୍‌-୨୦୧୮ରେ ରାନୀ ଧାରାବାହିକର ସଂଳାପ ନିମନ୍ତେ ତାଙ୍କୁ ପୁରସ୍କୃତ କରାଯାଇଥିଲା । ଓଡ଼ିଶା ରାଜ୍ୟ ଚଳଚ୍ଚିତ୍ର ପୁରସ୍କାର ୨୦୧୨ରେ ନଈ ସେପାରି କନକ ଗୋରୀ ଚଳଚ୍ଚିତ୍ରରେ  'ଜହ୍ନକୁ ପଚାର ଏଇ ତାରାକୁ ପଚାର'  ଗୀତ ନିମନ୍ତେ ବିଜୟ ମଲ୍ଲଙ୍କୁ ଶ୍ରେଷ୍ଠ ଓଡ଼ିଆ ଗୀତିକାର ଭାବେ ସମ୍ମାନିତ କରିଥିଲା । ଓଡ଼ିଶାର ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ ଓ ଅରବିନ୍ଦ ପାଢ଼ୀ ତାଙ୍କୁ ସମ୍ବର୍ଦ୍ଧିତ କରିଥିଲେ । ୨୦୧୬ ମସିହାରେ ବିଜୟ ମଲ୍ଲଙ୍କ ଲିଖିତ ଛୁଟି ନାମକ ଗୀତିସଙ୍ଗ୍ରହ ଓମପ୍ରକାଶ ମହାନ୍ତିଙ୍କଦ୍ୱାରା ସଂଯୋଜିତ ହୋଇ ନମ୍ରତା ମହାନ୍ତିଙ୍କ କଣ୍ଠସ୍ୱରରେ ରେକର୍ଡ଼ କରାଯାଇଥିଲା ।
ମାଧୁରୀ ବ୍ରଗାଞ୍ଜା ଜଣେ ଭାରତୀୟ ଅଭିନେତ୍ରୀ, ଯିଏକି ମୁଖ୍ୟତଃ ମାଲାୟାଲମ୍ କଥାଚିତ୍ର ଜଗତରେ କାମ କରନ୍ତି । ସେ କିଛି କନ୍ନଡ଼-ଭାଷାର କଥାଚିତ୍ରରେ ମଧ୍ୟ ଅଭିନୟ କରିଛନ୍ତି । ଅଭିନୟ ଜୀବନ ସେ ମାଲାୟାଲମ୍ କଥାଚିତ୍ର ଏଣ୍ଟେ ମେଜୁଥୀରି ଆଥାଜଙ୍ଗାଲ ଜରିଆରେ ଅଭିନୟ କରିବା ଆରମ୍ଭ କରିଥିଲେ ଏବଂ ୨୦୧୮ ମସିହାରେ ଜୋସେଫ୍ କଥାଚିତ୍ରରେ ତାଙ୍କ ଅଭିନୀତ ଭୂମିକା ପାଇଁ ତାଙ୍କୁ ଲୋକିପ୍ରିୟତା ମିଳିଥିଲା । ସେ ଇତ୍ୟମାନି: ମେଡ୍ ଇନ୍ ଚାଇନାରେ ଦକ୍ଷିଣ ଭାରତର ଜଣାଶୁଣା ଅଭିନେତା ମୋହଲାଲଙ୍କ ସହିତ କାମ କରିଥିଲେ । ପଟ୍ଟାଭିରମଣ ଶୀର୍ଷକ ମାଲାୟାଲମ୍ ଚଳଚ୍ଚିତ୍ରରେ ସେ ଜଣେ ସାମ୍ବାଦିକାଙ୍କ ଚରିତ୍ରରେ ଅଭିନୟ କରିଥିଲେ । ସେ ୨୦୨୦ ମସିହାରେ ସେ କନ୍ନଡ଼ ଚଳଚ୍ଚିତ୍ର କୁଷ୍ ଜରିଆରେ କନ୍ନଡ଼ କଥାଚିତ୍ର ଜରିଆରେ ଅଭିନୟ କରିବା ଆରମ୍ଭ କରିଥିଲେ । ଅଲ୍ ମଲ୍ଲୁ ଶୀର୍ଷକ ମାଲାୟାଲାମ୍ ଚଳଚ୍ଚିତ୍ରରେ ସେ ପ୍ରଥମ ଥର ପାଇଁ କଣ୍ଠଦାନ କରିଥିଲେ ।
ରମେଶ ଚାନ୍ଦ ସକସେନା  (20 ସେପ୍ଟେମ୍ବର 1944- 16 ଅଗଷ୍ଟ 2011 ), ଜଣେ ଭାରତୀୟ କେଇକେଟ ଖେଳାଳି  । ସେ ଭାରତ ପାଇ ଗୋଟିଏ ଟେଷ୍ଟ 1967 ମସିହାରେ ଖେଳିଥିଲେ । ପ୍ରଥମ ଶ୍ରେଣୀ ଅବଦାନ 16 ବର୍ଷ ବଯଶରେ ରମେଶ ଦିଲ୍ଲୀ ପାଇଁ 1960/61 ସିଜନରେ ରଣଜୀ ଖେଳି ତାଙ୍କର ପ୍ରଥମ ଶ୍ରେଣୀ ଖେଳ ଆରମ୍ଭ କରିଥିଲେ । ସେ ଦକ୍ଷିଣ ପଞ୍ଜାବ ବିରୁଦ୍ଧରେ ପ୍ରଥମ ମେଚରେ 113 ରନ କରିଥିଲେ । ଟେଷ୍ଟ ଅବଦାନ ଇଂଲଣ୍ଡର ଲିଡ୍ସଠାରେ 1967 ମସିହାରେ ରମେଶ ତାଙ୍କର ଟେଷ୍ଟ ଖେଳି ଥିଲେ ।ପ୍ରଥମ ଇନିଂସରେ ଇଂଲଣ୍ଡ ବୟକଟଙ୍କ 246 ରନ ବଳରେ 550/4 କରିଥିଲା ଏଥିରେ ସକସେନା 2 ଓଭର ବୋଲିଂ କରିଥିଲେ । ତାହା ପରେ ରମେଶ ଫରୁଖ ଇଞ୍ଜିନିଅରଙ୍କ ସହ ଇନିଂସ ଆରମ୍ଭ କରି ମାତ୍ର 9 ରନ କରି ଆଉଟ ହେଇଥିଲେ ଓ ଭାରତ 164 ରନ କରିପାରିଥିଲା । ଫଲ୍ଲୋ ଅନ ହେଇ ଦ୍ୱିତୀୟ ଇନିଂସରେ 510 କରିଥିଲା , କିନ୍ତୁ ମେଚ ହାରି ଯାଇଥିଲା । ଦ୍ୱିତୀୟ ଇନିଂସରେ ସକସେନା ମାତ୍ର 16 ରନ କରି ଦଳରୁ ବାହାରି ଯାଇଥିଲେ ।
ଭୂତାଣୁ ଜନିତ ଯକୃତ ପ୍ରଦାହ ବା ଭାଇରାଲ୍ ହେପାଟାଇଟିସ୍  (ଇଂରାଜୀ ଭାଷାରେ ) ଏକ ଯକୃତ ପ୍ରଦାହ ଯାହା ଭୂତାଣୁ ଯୋଗୁ ହୁଏ  ଏହା ସ୍ୱଳ୍ପ କାଳୀନ  (ତୀବ୍ର) କିମ୍ବା ଦୀର୍ଘକାଳୀନ  (କ୍ରନିକ୍) ସଂକ୍ରମଣ ଭାବରେ ଉପସ୍ଥାପିତ ହୋଇପାରେ  ଏହାର ସ୍ୱଳ୍ପ କାଳୀନ ଲକ୍ଷଣ ମଧ୍ୟରେ ଜ୍ୱର, ଥକ୍କାପଣ, ଉଦର ଯନ୍ତ୍ରଣା, ବାନ୍ତି, ଗାଢ଼ ପରିସ୍ରା ଏବଂ ହଳଦିଆ ଚର୍ମ ହୋଇପାରେ  ଦୀର୍ଘକାଳୀନ ଲକ୍ଷଣରେ ସିରୋସିସ୍, ଯକୃତ ବିଫଳତା କିମ୍ବା ଯକୃତ କର୍କଟ ହୋଇପାରେ । ସାଧାରଣତ ଏହା ପାଞ୍ଚଟି ଅଣସମ୍ବନ୍ଧୀୟ ଭୂତାଣୁ ହେପାଟାଇଟିସ୍ ଏ, ବି, ସି, ଡି, କିମ୍ବା ଇ କାରଣରୁ ଘଟିଥାଏ  ହେପାଟାଇଟିସ ଏ ଏବଂ ଇ ଦ୍ୱୟ ସାଧାରଣତଃ ଖାଦ୍ୟ ଏବଂ ଜଳ ମାଧ୍ୟମରେ ମଳଦ୍ୱାରା ପ୍ରଦୂଷିତ ହୋଇ ବିସ୍ତାର ଲାଭ କରେ । ହେପାଟାଇଟିସ ,ଏବଂ ଡି ତ୍ରୟ ସଂକ୍ରମିତ ରକ୍ତ ମାଧ୍ୟମରେ ବିସ୍ତାର କରୁଛନ୍ତି । କାରଣ ସ୍ପଷ୍ଟ ହେଉନଥିବା କ୍ଷେତ୍ରରେ ଏହାକୁ ଅଣ-ଏ-ଇ କିମ୍ବା ହେପାଟାଇଟିସ ଏକ୍ସ   କୁହାଯାଏ । ହର୍ପିସ୍ ସିମ୍ପ୍ଲେକ୍‌ସ୍ ଭଳି ଅନ୍ୟ କେତେକ ଭୂତାଣୁମାନଙ୍କୁ ମଧ୍ୟ କାରଣରୂପେ ନିର୍ଣ୍ଣୟ କରାଯାଇଛି। ରକ୍ତ ପରୀକ୍ଷାଦ୍ୱାରା ଏହି ରୋଗ ନିର୍ଣ୍ଣୟ କରାଯାଏ  ଟୀକାକରଣଦ୍ୱାରା ହେପାଟାଇଟିସ୍ ଏ ଏବଂ ବି ରୋକାଯାଇପାରିବ, ଉନ୍ନତ ପରିମଳ ବ୍ୟବସ୍ଥାଦ୍ୱାରା ହେପାଟାଇଟିସ୍ ଏ ଏବଂ ଇ ରୋକାଯାଇପାରିବ  ହେପାଟାଇଟିସ୍ ଏ ଏବଂ ଇ ପ୍ରାୟ ନିଜେ ଉପଶମ ହୋଇଯାଆନ୍ତି  ଦୀର୍ଘକାଳୀନ ହେପାଟାଇଟିସ୍ ସି ପାଇଁ ପ୍ରଭାବଶାଳୀ ଚିକିତ୍ସା ଉପଲବ୍ଧ କିନ୍ତୁ ମହଙ୍ଗା ହୁଏ  ଦୀର୍ଘକାଳୀନ ହେପାଟାଇଟିସ୍ ବି ପାଇଁ ଔଷଧ ମଧ୍ୟ ବ୍ୟବହୃତ ହୋଇପାରେ ଜଟିଳ ରୋଗ ଦୂର କରିବା ପାଇଁ ଯକୃତ ପ୍ରତିରୋପଣ କରାଯାଇପାରେ । ଦୀର୍ଘକାଳୀନ ଭୂତାଣୁ ଜନିତ ଯକୃତ ପ୍ରଦାହ ରୋଗ ବିଶ୍ୱରେ ପ୍ରାୟ ୩୨୫ ନିୟୁତ ଲୋକଙ୍କୁ ପ୍ରଭାବିତ କରିଥାଏ  ୨୫୭ ନିୟୁତ ହେପାଟାଇଟିସ୍ ବି ଏବଂ ୭୧ ନିୟୁତ ହେପାଟାଇଟିସ୍ ସି । ହେପାଟାଇଟିସ୍ ଏ ଏବଂ ଇ ରୋଗ ସାରା ବିଶ୍ୱରେ ସଂକ୍ରମଣ କରିଥାଏ, ଯାହା ବିକାଶଶୀଳ ଦେଶମାନଙ୍କରେ ବର୍ଷକୁ ଅତି କମରେ ୧୦ ନିୟୁତ ଲୋକଙ୍କୁ ପ୍ରଭାବିତ କରିଥାଏ, । ଯକୃତ ପ୍ରଦାହର ଏହା ସବୁଠାରୁ ସାଧାରଣ କାରଣ  ୨୦୧୩ରେ ପ୍ରାୟ ୧.୫ ନିୟୁତ ଲୋକ ଭୂତାଣୁ ଜନିତ ଯକୃତ ପ୍ରଦାହ ରୋଗରେ ମୃତ୍ୟୁ ବରଣ କରିଥିଲେ, ସାଧାରଣତଃ ହେପାଟାଇଟିସ୍ ବି ଏବଂ ସି କାରଣରୁ ପୂର୍ବ ଏସିଆ ଏବଂ ଦକ୍ଷିଣ ଏସିଆ ସର୍ବାଧିକ ପ୍ରଭାବିତ ଅଞ୍ଚଳ ଅଟେ । ସଂକ୍ରମଣୀୟ ହେପାଟାଇଟିସ ପ୍ରଥମେ ୧୯୪୦ରେ ନିର୍ଦ୍ଧାରିତ ହୋଇଥିଲା ।
ରବର୍ଟସନ ପେଟ ଏକ ଭାରତୀୟ ନଗର ପୋରପାଳିକା   ଅଟେ । ଏହା କର୍ଣ୍ଣାଟକର କୋଲର୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ରବର୍ଟସନ ପେଟ ସହରର ମୋଟ ଜନସଂଖ୍ୟା ୧୪୧୨୯୪ ଅଟେ । ସେଥି ମଧ୍ୟରୁ ୪୯.୯୪% ଜଣ ପରୁଷ ହୋଇଥିବା ବେଳେ ୫୦.୦୬% ଜଣ ନାରୀ ଅଟନ୍ତି । ରବର୍ଟସନ ପେଟର ସାକ୍ଷରତା ହାର ୮୦.୯୫% ଅଟେ । ଏହା ଜାତୀୟ ହାରଠାରୁ ୧୬.୧୧% ପ୍ରତିଶତ କମ ଅଟେ । ସେଥିରୁ ୪୨.୪୯% ପ୍ରତିଶତ ପୁରୁଷ ଓ ୩୮.୪୬% ନାରୀ ଅଟନ୍ତି । ୧୦.୦୧% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା କନ୍ନଡ ରବର୍ଟସନ ପେଟର ସରକାରୀ ଭାଷା ଅଟେ ।
ସିଲିକନ  ( : ) ହେଉଛି ଏକ ରାସାୟନିକ ମୌଳିକ ଯାହାର ପ୍ରତୀକ ଓ ପରମାଣୁ କ୍ରମାଙ୍କ ୧୪  । ଧର୍ମ ଭୌତିକ ରାସାୟନିକ ସମସ୍ଥାନିକ 28 [14 ] : 92.23% 14 29 [15 ] : 4.67% 15 30 [16 ] : 3.1% 16 32 [18 ] : : 132 [ - ] : 0.221 32 . ଉତ୍ପାଦନ ପୃଥିବୀରେ ମିଳୁଥିବା ମୌଳିକମାନଙ୍କ ମଧ୍ୟରେ ଏହା ୨ୟ ସର୍ବାଧିକଏହାର ପରିମାଣ ପ୍ରାୟ ୨୫.୭% ।ଅମ୍ଲଜାନ ସର୍ବାଧିକ   କ୍ଲେ, ଗ୍ରାନାଇଟ, ଫେଲ୍‌ଡସ୍ପର୍‌, ମାଇକା, ଆଜ୍‌ବେଷ୍ଟସ୍‌, କ୍ୱାର୍ଜ ଓ ବାଲିରେ ଏହା ମିଶ୍ରିତ ଭାବରେ ରହିଥାଏ ମୂଖ୍ୟ ଉତ୍ପାଦନକାରି ଦେଶଗୁଡ଼ିକ ହେଲେ ଅଷ୍ଟିଆ, ଇଟାଲି, ଦକ୍ଷିଣ ଆଫ୍ରିକା,ଅଷ୍ଟ୍ରେଲିଆ, କାନାଡା, ଭାରତ, ଓ ବ୍ରାଜିଲ୍‌। ବାର୍ଷିକ ପ୍ରାୟ ୫୦୦୦ ଟନ୍‌ ସିଲିକନ ଉପ୍ତାଦିତ ହୋଇଥାଏ  ପ୍ରାଚୁର୍ଯ୍ୟତା: ବିଶ୍ୱ: 700   ସୁର୍ଯ୍ୟ: 900   ଭୁତ୍ୱକ୍‌: 2.771 105 ସମୁଦ୍ର ଜଳ: ଆଟ୍‌ଲାଣ୍ଟିକ ମହାସାଗର :୦.୮୫ ପାସିଫିକ ମହାସାଗର: ୪.୧୨ ମାନବ ଶରୀର : 260000 58000 ଇତିହାସ ଯୌଗିକ ବ୍ୟବହାର କାଚ, ସେମିକଣ୍ଡକ୍ଟର, ମାଇକ୍ରୋଚିପ୍‌, ସୋଲାର ସେଲ, ସିମେଣ୍ଟ, ଏଲସିଡି, ଗ୍ରିଜ୍‌ ପ୍ରଭୃତି ନିର୍ମାଣରେ ସିଲିକନ ବହୁଳ ଭାବରେ ବ୍ୟବହୃତ ହୋଇଥାଏ  ଇଲେକ୍ଟ୍ରୋନିକ ଯୌଗିକ ମଲିବଡ଼ିନମ ' ସିଲିସାଇଡ୍ ପଲିଡାଇମିଥାଇଲସିଲକ୍ସେନ ପ୍ଲାଟିନମ ସିଲିସାଇଡ୍ ସିଲିକନ ଜର୍ମାନିଅମ୍ ସିଲେନ ସିଲିକନ କାର୍ବାଇଡ୍ ସିଲିକନ୍ ଡାଇଅକ୍ସାଇଡ୍ ସିଲିକନ ନାଇଟ୍ରାଇଡ୍ ଟୀକା ଆଧାର ,  (1997).  (2 .). : - . 0-08-037941-9. { }:   ;
ଭବାନୀ ଦେବୀ, ଜଣେ ଭାରତୀୟ ଅସୀଚାଳକ । ୨୦୨୧ ମସିହାରେ ସେ ଭାରତର ପ୍ରଥମ ଅସୀଚାଳକ ଭାବରେ ଅଲିମ୍ପିକ କ୍ରୀଡ଼ାରେ ଅଂଶଗ୍ରହଣ କରିବା ପାଇଁ ଯୋଗ୍ୟ ବିବେଚିତ ହୋଇଥିଲେ । ସେ ୨୦୨୧ରେ ଜାପାନର ଟୋକିଓ ସହରରେ ଅନୁଷ୍ଠିତ ହୋଇଥିବା ଅଲିମ୍ପିକ କ୍ରୀଡ଼ାରେ ଅଂଶଗ୍ରହଣ କରି ପ୍ରଥମ ରାଉଣ୍ଡରେ ବିଜୟୀ ହୋଇଥିଲେ । ୨୦୨୧ ମସିହାରେ ସେ କିଟ୍ ବିଶ୍ୱବିଦ୍ୟାଳୟରେ ପିଏଚଡ଼ି କରୁଥିଲେ । ବାଲ୍ୟଜୀବନ ଓ ପ୍ରାରମ୍ଭିକ ଖେଳ ଜୀବନ ଭବାନୀ, ୧୯୯୩ ମସିହାରେ ଚେନ୍ନାଇର ଏକ ମଧ୍ୟବିତ୍ତ ପରିବାରରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ଜଣେ ପୂଜକ ଓ ମାତା ଗୃହିଣୀ । ସେ ଚେନ୍ନାଇର ମୁରୁଗା ଧନୁଷକୋଡ଼ି ମହିଳା ଉଚ୍ଚ ମାଧ୍ୟମିକ ବିଦ୍ୟାଳୟ ଓ ସେଣ୍ଟ ଜୋସେଫ ଇଞ୍ଜିନିୟରିଂ କଲେଜରେ ପାଠ ପଢ଼ିଥିଲେ । ୨୦୦୪ ମସିହାରେ, ସ୍କୁଲରେ ପଢୁଥିବା ସମୟରେ, ଭବାନୀ ଅସୀଚାଳନା ବା ଫେସିଂ ଖେଳ ଆରମ୍ଭ କରିଥିଲେ । ଦଶମ ଶ୍ରେଣୀ ଉତ୍ତିନ୍ନ ହେବା ପରେ, ଭବାନୀ କେରଳର ଥଲ୍ଲାସେରୀଠାରେ ଥିବା ସାଇରେ  (ଭାରତୀୟ କ୍ରୀଡ଼ା ପ୍ରାଧିକରଣ) ଯୋଗ ଦେଇଥିଲେ  । ୧୪ ବର୍ଷ ବୟସରେ ତୁର୍କୀଠାରେ ସେ ନିଜର ପ୍ରଥମ ଆନ୍ତର୍ଜାତୀୟ କ୍ରୀଡ଼ା ପ୍ରତିଯୋଗୀତାରେ ପଦାର୍ପଣ କରିଥିଲେ । ପ୍ରତିଯୋଗିତା ଆରମ୍ଭର ୩ ମିନିଟ ବିଳମ୍ବରେ ପହଞ୍ଚିଥିବାରୁ ତାଙ୍କୁ ସେଠାରେ କଳା କାର୍ଡ଼ ପ୍ରଦର୍ଶନ କରା ଯାଇଥିଲା । ୨୦୧୦ ଏସୀୟ ଚାମ୍ପିୟନସିପରେ ସେ ବ୍ରୋଞ୍ଜ ପଦକ ହାସଲ କରିଥିଲେ । ଖେଳାଳି ଭାବରେ ସଫଳତା ୨୦୦୯ ମସିହା ରାଷ୍ଟ୍ରମଣ୍ଡଳ ଖେଳରେ ଭବାନୀ ବ୍ରୋଞ୍ଜ ପଦକ ଲାଭ କରିଥିଲେ । ସେହିପରି ୨୦୧୦ରେ ଥାଇଲାଣ୍ଡ ଆନ୍ତର୍ଜାତୀୟ ଓପନ, ୨୦୧୦ରେ ଫିଲିଫିନ୍ସରେ ଏସିଆ କାଡ଼େଟ ଚାମ୍ପିୟନସିପ, ୨୦୧୨ ରାଷ୍ଟ୍ରମଣ୍ଡଳ ଖେଳ, ୨୦୧୩ରେ ୨୩ ବର୍ଷରୁ କମ ଏସିଆ ଚାମ୍ପିୟନସିପ ଓ ୨୦୧୫ ଫ୍ଲେମିଶ ଓପନରେ ସେ ବ୍ରୋଞ୍ଜ ପଦକ ହାସଲ କରିଥିଲେ । ୨୦୧୪ ବର୍ଷରୁ କମ ଏସିଆ ଚାମ୍ପିୟନସିପରେ ସେ ରୌପ୍ୟ ପଦକା ହାସଲ କରିଥିଲେ । ଏହି ପଦକ ହାସଲ କରିବାରେ ସେ ପ୍ରଥମ ଭାରତୀୟ ଥିଲେ । ୨୦୧୪ ମସିହାରେ ତାମିଲନାଡ଼ୁରେ ଅନୁଷ୍ଠିତ ହୋଇଥିବା ଏସିଆ ଚାମ୍ପିୟନସିପରେ ତାଙ୍କ ଉନ୍ନତ ପ୍ରଦର୍ଶନ ଦେଖି, ତାମିଲନାଡ଼ୁର ମୁଖ୍ୟମନ୍ତ୍ରୀ ଜୟଲଳିତା ତାଙ୍କୁ ଯୁକ୍ତରାଷ୍ଟ୍ର ଆମେରିକାରେ ପ୍ରଶିକ୍ଷଣ ଲାଭ କରିବା ପାଇଁ ୩ ଲକ୍ଷ ଟଙ୍କାର ଆର୍ଥିକ ସହାୟତା ପ୍ରଦାନ କରିଥିଲେ । ୨୦୧୫ ମସିହାରେ ତାଙ୍କର ଚୟନ ରାହୁଳ ଦ୍ରାବିଡ଼ ଆଥଲେଟ ମେଣ୍ଟରସିପ କାର୍ଯ୍ୟକ୍ରମ ଅନ୍ତର୍ଗତ ଗୋ ସ୍ପୋର୍ଟ୍ସ ଫାଉଣ୍ଡେସନକୁ ହୋଇଥିଲା । ୨୦୧୨ ରାଷ୍ଟ୍ରମଣ୍ଡଳ କ୍ରୀଡ଼ା ଓ ୨୦୧୪ର ଟୁସ୍କାନୀ କପ ପ୍ରତିଯୋଗିତାରେ ସେ ସ୍ୱର୍ଣ୍ଣ ପଦକ ହାସଲ କରିଥିଲେ । ୨୦୧୯ ଟୁରନଈ ପ୍ରତିଯୋଗିତାରେ ସେ ରୌପ୍ୟ ପଦକା ହାସଲ କରିଥିଲେ । ସିନିୟର ରାଷ୍ଟ୍ରମଣ୍ଡଳ ଫେନ୍ସିଂ କ୍ରୀଡ଼ାରେ ସ୍ୱର୍ଣ୍ଣ ପଦକ ଜିତିବାରେ ସେ ପ୍ରଥମ ଭାରତୀୟ ଥିଲେ । ଇଟାଲୀରେ ଏବଂ କନୌର ସାଇ କେନ୍ଦ୍ରଠାରେ ଭବାନୀ ପ୍ରଶିକ୍ଷଣ ଗ୍ରହଣ କରନ୍ତି । ୨୦୨୦ ମସିହା ସେପ୍ଟେମ୍ବର ମାସରେ ତାଙ୍କର ଆନ୍ତର୍ଜାତୀୟ ମାନ୍ୟତା ୪୫ ଥିଲା । ୨୦୨୧ ମସିହାରେ ଟୋକିଓ ଅଲିମ୍ପିକ୍ସରେ ଅଂଶଗ୍ରହଣ କରି ସେ ପ୍ରଥମ ରାଉଣ୍ଡରେ ବିଜୟୀ ହୋଇ ପାରିଥିଲେ ।
ଭାନୁ ଅଥୈଆ ( ୧୮ ଅପ୍ରେଲ ୧୯୨୯ - ୧୫ ଅକ୍ଟୋବର ୨୦୨୦) ଜଣେ କଷ୍ଟ୍ୟୁମ ଡିଜାଇନର ଥିଲେ  । ଓସ୍କାର ସମ୍ମାନ ପ୍ରାପ୍ତ କରିବାରେ ସେ ପ୍ରଥମ ଭାରତୀୟ ଥିଲେ । ଏହି ସମ୍ମାନ ସେ ୧୯୯୧ ମସିହାର ଗାନ୍ଧୀ ଚଳଚ୍ଚିତ୍ର ପାଇଁ ପାଇଥିଲେ । ସେ ବହୁ ଭାରତୀୟ ଓ ବିଦେଶୀ ଚଳଚ୍ଚିତ୍ର ନିମନ୍ତେ କଷ୍ଟ୍ୟୁମ ଡିଜାଇନ କରିଥିଲେ । ବ୍ୟକ୍ତିଗତ ଜୀବନ ଭାନୁ, ୧୯୨୯ ମସିହାରେ କୋହ୍ଲାପୁରଠାରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ଆନ୍ନାସାହେବ ଓ ମାତାଙ୍କ ନାମ ଶାନ୍ତାବାଈ ରାଜୋପାଧ୍ୟାୟ ଥିଲା । ୭ ଭାଇ-ଭଉଣୀଙ୍କ ମଧ୍ୟରେ ସେ ଥିଲେ ତୃତୀୟ ସନ୍ତାନ । ତାଙ୍କ ପିତା ଆନ୍ନାସାହେବ ଜଣେ ଚିତ୍ରକର ଥିଲେ ଓ ଭାନୁଙ୍କୁ ୯ବର୍ଷ ବୟସ ହୋଇଥିବା ସମୟରେ ତାଙ୍କର ପରଲୋକ ଘଟିଥିଲା । ଭାନୁ, ମସ୍ତିଷ୍କ କର୍କଟରେ ପୀଡ଼ିତ ହୋଇ ୯୧ ବର୍ଷ ବୟସରେ ମୁମ୍ବାଇଠାରେ ଇହଲିଳା ସମ୍ବରଣ କରିଥିଲେ । ବୃତ୍ତିଗତ ଜୀବନ ଭାନୁ ଇଭସ ଉଇକ୍ଲି ଭଳି ବିଭିନ୍ନ ମହିଳାମାନଙ୍କ ପାଇଁ ଉଦ୍ଦିଷ୍ଟ ପତ୍ରିକାରେ ଜଣେ ଫେସନ ଇଲୁଷ୍ଟ୍ରେଟର ଭାବରେ ନିଜର ବୃତ୍ତିଗତ ଜୀବନ ଆରମ୍ଭ କରିଥିଲେ । ଇଭସ ଉଇକ୍ଲିର ସମ୍ପାଦକ ନିଜର ଏକ ପୋଷାକ ଦୋକାନ ଖୋଲିଥିଲେ ଓ ଭାନୁଙ୍କୁ ଏଥିପାଇଁ ଡ୍ରେସ ଡିଜାଇନ କରିବା ପାଇଁ ପ୍ରବର୍ତ୍ତାଇଥିଲେ । ଏଠାରେ ଭାନୁଙ୍କୁ ନିଜ ପ୍ରତିଭାର ବିକାଶ କରିବାକୁ ସୁଯୋଗ ମିଳିଥିଲା ଓ ସେ ପୂର୍ଣ୍ଣଭାବରେ କଷ୍ଟ୍ୟୁମ ଡିଜାଇନ ବୃତ୍ତିକୁ ଆବୋରୀ ଥିଲେ । ୧୯୫୬ ମସିହାର ଗୁରୁ ଦତ୍ତଙ୍କ ଚଳଚ୍ଚିତ୍ର ସିଆଇଡ଼ିରେ ତାଙ୍କୁ ପ୍ରଥମେ କଷ୍ଟ୍ୟୁମ ଡିଜାଇନ କରିବାର ସୁଯୋଗ ମିଳିଥିଲା । ପରେ ସେ ଗୁରୁ ଦତ୍ତଙ୍କ ଦଳର ସଦସ୍ୟ ହୋଇଯାଇଥିଲେ ସିଆଇଡ଼ି ଚଳଚ୍ଚିତ୍ରରୁ ଆରମ୍ଭ କରି, ସେ ପ୍ୟାସା, ଚୌଦମୀ କା ଚାଁଦ, ସାହେବ ବିବି ଗୁଲାମା ଆଦି ଚଳଚ୍ଚିତ୍ରରେ କଷ୍ଟ୍ୟୁମ ଡିଜାଇନ କରିଥିଲେ । ୫୦ବର୍ଷର ବୃତ୍ତିଗତ ଜୀବନ ମଧ୍ୟରେ ସେ ଅନେକ ପୁରସ୍କାର ଜିତିଥିଲେ । ୧୯୮୨ରେ ଗାନ୍ଧୀ ଚଳଚ୍ଚିତ୍ର ପାଇଁ ସେ ଓସ୍କାର ପୁରସ୍କାର ଜିତିଥିଲେ । ଏହି ପୁରସ୍କାର ପାଇଁ ତାଙ୍କର ସହବିଜେତା ଥିଲେ ଜନ ମୋଲୋ । ଏହି ପୁରସ୍କାର ପାଇବାରେ ସେ ଥିଲେ ପ୍ରଥମ ଭାରତୀୟ । ସେ ୧୯୯୧ ଓ ୨୦୦୨ ମସିହାରେ ଜାତୀୟ ଚଳଚ୍ଚିତ୍ର ପୁରସ୍କାର ମଧ୍ୟ ଜିତିଥିଲେ । ୨୦୧୦ ମାର୍ଚ୍ଚ ମାସରେ ଭାନୁଙ୍କର ପୁସ୍ତକ ଦ ଆର୍ଟ ଅଫ କଷ୍ଟ୍ୟୁମ ଡିଜାଇନ ପ୍ରକାଶ ପାଇଥିଲା । ଏହାର ପ୍ରକାଶକ ଥିଲେ ହାର୍ପର କଲିନ୍ସ । ୨୦୧୨ ମସିହାରେ ଭାନୁ ତାଙ୍କର ପୁରସ୍କାର ଓସ୍କାର ଏକାଡେମୀକୁ ଫେରେଇବାକୁ ଚାହାନ୍ତି ବୋଲି ଖବର ପ୍ରକାଶ ପାଇଥିଲେ । ଏହାର କାରଣରେ କୁହାଯାଇଥିଲା ଯେ, ଭାନୁଙ୍କ ଅନ୍ତେ ତାଙ୍କ ପରିବାର ହୁଏତ ଏହି ପୁରସ୍କାରଟି ଯତ୍ନ ସହକାରେ ରଖିପାରିବେ ନାହିଁ । ୨୦୧୨ ମସିହା ଡିସେମ୍ବର ୧୫ ତାରିଖରେ ଏହି ଟ୍ରଫି ଓସ୍କାର ଏକାଡେମୀକୁ ଫେରା ଯାଇଥିବାର ଖବର ପୁଷ୍ଟ ହୋଇଥିଲା ।
ଏମ୍‍. ଆରାବଲୁ ଆପଲାସ୍ୱାମୀ ନାଇଡ଼ୁ ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ସ୍ୱାଧୀନତା ପୂର୍ବରୁ ୧୯୩୬ ମସିହାରେ ଗଠିତ ହୋଇଥିବା ସ୍ୱାଧୀନତା ପୂର୍ବର ୧ମ ଓଡ଼ିଶା ବିଧାନ ସଭାକୁ ସେ ମନୋନୀତ ହୋଇଥିଲେ । ରାଜନୈତିକ ଜୀବନ ଏମ୍‍. ଆରାବଲୁ ଆପଲାସ୍ୱାମୀ ନାଇଡ଼ୁ ଜଣେ ମନୋନୀତ ପ୍ରାର୍ଥୀ ଭାବରେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସ୍ୱାଧୀନତା ପୂର୍ବରୁ ଥରେ କାର୍ଯ୍ୟ କରିଥିଲେ ।
ଜଳେଶ୍ୱର,ବାଲେଶ୍ୱର ଜିଲ୍ଲାର ଏକ ପ୍ରମୁଖ ସହର । ଅବସ୍ଥିତି ଜଳେଶ୍ୱର, ଓଡ଼ିଶାର ଏକ ପ୍ରାଚୀନ ସହର। ଏହା ଓଡ଼ିଶା ଏବଂ ପଶ୍ଚିମ ବଂଗର ସୀମାନ୍ତ । ସୁବର୍ଣ୍ଣରେଖାର ଉପକୂଳରେ ଏହା ଅବସ୍ଥିତ। ବାଲେଶ୍ୱର ଜିଲ୍ଲା ସଦର ମହକୁମାଠାରୁ ୫୦ କି:ମି ଦୂର। ଇତିହାସ ଦର୍ଶନୀୟ ସ୍ଥାନ ଦୀଘା: ପଶ୍ଛିମବଙ୍ଗର ପ୍ରସିଦ୍ଧ ବେଳାଭୁମି ଦୀଘା ଏହାଠାରୁ ୩୮ କି:ମି ଦୂର। ପର୍ଯ୍ୟଟକମାନେ ଏଠାରୁ ବସ୍, ଅଟୋ, କାର୍ ମାଧ୍ୟମରେ ସେଠାକୁ ଯାଇ ପାରିବେ। ଚନ୍ଦନେଶ୍ୱର: ଓଡ଼ିଶାର ପ୍ରସିଦ୍ଧ ଶୈବ ପୀଠ ବାବା ଚନ୍ଦନେଶ୍ୱର ମନ୍ଦିର ୨୭ କି;ମି ଦୂରରେ ଅବସ୍ଥିତ। ମହା ବିଷୁବ ସଂକ୍ରାନ୍ତିରେ ଏଠାରେ ପ୍ରସିଦ୍ଧ ଚଡକ ଯାତ୍ରା ପାଳନ କରାଯାଏ  ଆଞ୍ଚଳିକ ଭାଷାରେ ଉଡା ପର୍ବ, ନୀଳ ପର୍ବ ଓ ପାଟ ଯାତ୍ରା । ପ୍ରତି ବର୍ଷ ଏହି ଦିନ ଓଡ଼ିଶା ଏବଂ ପଡୋଶୀ ରାଜ୍ୟରୁ ପାଖାପାଖି ୩ରୁ ୪ ଲକ୍ଷ ଭକ୍ତଙ୍କ ସମାଗମ ହୋଇଥାଏ। ତାଳସାରୀ ଓ ଉଦୟପୁର : ତାଳସାରୀ ଓ ଉଦୟପୁର, ଚନ୍ଦନେଶ୍ୱରଠାରୁ ୫ କି:ମି ଦୂର । ଏହା ଓଡ଼ିଶାର ସୀମାନ୍ତ ବେଳାଭୂମି। ଶାନ୍ତ ପରିବେଶ, ଲମ୍ବା ଲମ୍ବା ନଡିଆ ଗଛ, ତାଳ ଗଛ ଏବଂ ବୀସ୍ତିର୍ଣ୍ଣ ଝାଉଁ ବଣର ମନୋରମ ଦୃଶ୍ୟ ଉପଭୋଗ କରିବା ଲାଗି ଦୂର ଦୂରାନ୍ତରୁ ପର୍ଯ୍ୟଟକମାନେ ଏଠାକୁ ଆସିଥାନ୍ତି। ସାମୁଦ୍ରିକ ନାଲି କଙ୍କଡା ଏଠାକାର ମୁଖ୍ୟ ଆକର୍ଷଣ।
ଆନ୍ତର୍ଜାତୀୟ ନାଟ୍ୟ ଅନୁଷ୍ଠାନ ବିଶ୍ୱର ସର୍ବବୃହତ ପରିବେଷଣ କଳା ଅନୁଷ୍ଠାନ । ଏହା ୧୯୪୮ ମସିହାରେ ୟୁନେସ୍କୋ ସହାୟତାରେ ବିଭିନ୍ନ କଳାକାରମାନଙ୍କଦ୍ୱାରା ପ୍ରତିଷ୍ଠା କରାଯାଇଥିଲା । ପରିବେଷଣ କଳାପାଇଁ ସମର୍ପିତ ଏହି ଅନୁଷ୍ଠାନ ୟୁନେସ୍କୋର ଶାନ୍ତି, ପାରସ୍ପାରିକ ବୁଝାମଣା ତଥା ବିନା ଜାତୀ ଧର୍ମ ବର୍ଣ୍ଣ ଓ ବୟସ ଭିତ୍ତିରେ ସାଂସ୍କୃତିକ ପରିପ୍ରକାଶକୁ ଅଗ୍ରାଧିକାର ଦେଇଥାଏ । ଏହି ଅନୁଷ୍ଠାନ କଳା ଶିକ୍ଷା ଓ ବିଭିନ୍ନ ଅନୁଷ୍ଠାନ ମଧ୍ୟରେ ଅନୁବନ୍ଧନ ଦିଗରେ ମଧ୍ୟ କାର୍ଯ୍ୟ କରିଥାଏ । ଏହା ଆନ୍ତର୍ଜାତୀୟ ନୃତ୍ୟ ଦିବସ ଓ ବିଶ୍ୱ ନାଟ୍ୟ ଦିବସ ପ୍ରତିବର୍ଷ ପ୍ୟାରିସଠାରେ ପାଳନ କରିଥାଏ । ଲକ୍ଷ୍ୟ ଅନୁଷ୍ଠାନଟି ନିଜ ଲକ୍ଷ୍ୟପୁରଣ ଦିଗରେ ନିମ୍ନ ପଦକ୍ଷେପ ନେଇଥାଏ : ନାଟକ, ନୃତ୍ୟ ଓ ସଙ୍ଗୀତ ଆଦି ପରିବେଷଣ କଳା ଦିଗରେ ହେଉଥିବା କାମକୁ ପ୍ରୋତ୍ସାହିତ କରିଥାଏ । ଅନ୍ତର୍ଦେଶୀୟ ଓ ଆନ୍ତର୍ଜାତୀୟ ସ୍ତରରେ ପରିବେଷଣ କଳାର ବିଭିନ୍ନ ବିଭାଗରେ କାମ କରୁଥିବା ଅନୁଷ୍ଠାନମାନଙ୍କ ମଧ୍ୟରେ ସହଯୋଗ ବୃଦ୍ଧିଦିଗରେ କାର୍ଯ୍ୟ କରିଥାଏ । ବିଭିନ୍ନ ଦେଶରେ ନିଜର ଅନୁଷ୍ଠାନର କାର୍ଯ୍ୟାଳୟ ଖୋଲିଥାଏ । ପରିବେଷଣ କଳା ଉପରେ ପର୍ଯ୍ୟବସିତ ବିଭିନ୍ନ ଦସ୍ତାବିଜ ସଂଗ୍ରହ କରିଥାଏ ।  'ଥିଏଟର ଅଫ ନେସନସ'  ପ୍ରତିଷ୍ଠା,  'ଥିଏଟ୍ରିକାଲ କଂଗ୍ରେସ' କୁ ସହଯୋଗ ବିଭିନ୍ନ ଉତ୍ସବ, ପ୍ରଦର୍ଶନୀ ଆଦି କାର୍ଯ୍ୟ କରିଥାଏ । ପରିବେଷଣ କଳାରେ ଥିବା କଳାକାରମାନଙ୍କ ସ୍ୱାର୍ଥରକ୍ଷା ଦିଗରେ କାର୍ଯ୍ୟ କରିଥାଏ । ଅନୁଷ୍ଠାନ ଏହି ଅନୁଷ୍ଠାନର ନିଜର ୯୨ଟି ସେଣ୍ଟର ରହିଛି । ପ୍ରତି ସେଣ୍ଟରରେ ସେହି ଦେଶରେ ପରିବେଷଣ କଳା ଦିଗରେ କାର୍ଯ୍ୟ କରୁଥିବା ବ୍ୟକ୍ତିମାନେ ରହିଥାନ୍ତି । ଏହି ସେଣ୍ଟରଗୁଡ଼ିକ ଉଭୟ ଜାତୀୟ ଓ ଆନ୍ତର୍ଜାତୀୟ ସ୍ତରରେ କାର୍ଯ୍ୟ କରନ୍ତି । ଏହି ଅନୁଷ୍ଠନରେ ବିଭିନ୍ନ ସମିତିମାନ ରହିଛି । ସେଗୁଡିକ ପରିବେଷଣ କଳାର ବିଶେଷ ବିଭାଗରେ କାର୍ଯ୍ୟ କରନ୍ତି । ସେଥି ମଧ୍ୟରୁ  'ଦ କମୁନିକେସକ କମିଟି' ,  'ଦ ଇଣ୍ଟରନେସନାଲ ମନୋଡ୍ରାମା ଫୋରମ' ,  'ଦ ଇଣ୍ଟରନେସନାଲ ଡ୍ୟାନ୍ସ କମିଟି'  ଆଦି ଅନ୍ୟତମ ।
ସ୍କ୍ୱାମସ ସେଲ ଚର୍ମ କର୍କଟ, ଅନ୍ୟ ନାମ କ୍ୟୁଟାନିଅସ ସ୍କ୍ୱାମସ ସେଲ କାର୍ସିନୋମା ବା ସିଏସସିସି  ସ‌ହିତ ବାସାଲ ସେଲ କାର୍ସିନୋମା ଓ ମେଲାନୋମା ରୋଗ ଗୁଡ଼ିକ ମୂଖ୍ୟ ଚର୍ମ କର୍କଟ ରୋଗ ଭାବରେ ପରିଚିତ । ଏହା କାତିମୟ ପୃଷ୍ଠ ଥିବା ଏକ ଗୋଟାଳି ଆକାରରେ ଦେଖାଯାଏ ଓ ଏହା ଉପରେ ଏକ ଘାଆ   ମଧ୍ୟ ହୋଇପାରେ । ମାସାଧିକ କାଳ ରହିବା ପରେ ଏହା ଜଣାଯାଏ । ବାସାଲ ସେଲ କର୍କଟ ରୋଗ ଅପେକ୍ଷା ଏହି ସ୍କ୍ୱାମସ ସେଲ ଚର୍ମ କର୍କଟରେ ଅଧିକ ବିସ୍ଥାପନ   ଦେଖାଯାଏ । ସୂର୍ଯ୍ୟ ରଶ୍ମୀରୁ ଆସୁଥିବା ଅଲଟ୍ରାଭାୟୋଲେଟ ରଶ୍ମୀ   ଏହି ରୋଗ ସଙ୍କଟ ସୃଷ୍ଟିର କରେ । ଶୁଖିଯାଇଥିବା ଦାଗ, କ୍ରନିକ ଘାଆ, ଫିକା ଚର୍ମ  , ଅଲଟ୍ରାଭାୟୋଲେଟ ରଶ୍ମୀ  , ରାଡିଏସନ ଥେରାପି  , ଆର୍ସେନିକ  , ଆକ୍ଟିନିକ କେରାଟୋସିସ  , ସ୍ୱଳ୍ପ ଇମ୍ମ୍ୟୁନ ସିସ୍ଟମ କ୍ରିୟା  , ଏଚପିଭି ସଂକ୍ରମଣ   ଆଦି ଥିଲେ ଏହି ରୋଗ ସଙ୍କଟ ରହେ । ମୋଟ ଅଲଟ୍ରାଭାୟୋଲେଟ ରଶ୍ମୀ ସଂସ୍ପର୍ଶ ପରିମାଣ ଅନୁସାରେ ଏହି ସଙ୍କଟ ରହେ । ଅଲଟ୍ରାଭାୟୋଲେଟ ରଶ୍ମୀର ଏକ ନୂତନ ସ୍ରୋତ ଭାବରେ ଟାନିଙ୍ଗ ବେଡ   ପରିଚିତ ହୋଇଛି । ମନୁଷ୍ୟ ଚର୍ମରେ    ଥିବା ସ୍କ୍ୱାମସ ସେଲରୁ ଏହାର ସୃଷ୍ଟି ହୁଏ । ଚର୍ମ ପରୀକ୍ଷା ଓ ତନ୍ତୁ ବାୟୋପ୍ସି   କରି ଏହି ରୋଗ ନିର୍ଣ୍ଣୟ କରାଯାଏ । ସ୍କ୍ୱାମସ ସେଲ ଚର୍ମ କର୍କଟ ରୋଗରୁ ମୁକ୍ତି ପାଇବା ନିମନ୍ତେ ସନସ୍କ୍ରିନ   ବ୍ୟବ‌ହାର ଓ ଅଲଟ୍ରାଭାୟୋଲେତ ରଶ୍ମୀ ସଂସ୍ପର୍ଶରୁ ଦୂରରେ ରହିବା ଆବଶ୍ୟକ । ଅପରେଶନ କରି ଏହା ନିଷ୍କାସିତ କରାଯାଏ । ରୋଗ ଆକାର ଛୋଟ ଥିଲେ ମୋହସ୍ ଅପରେଶନ   କରିବାକୁ ସୁପାରିସ କରାଯାଏ । ଏହା ବ୍ୟତୀତ କ୍ରାୟୋଅପରେଶନ   ଓ ରାଡିଏସନ ଥେରାପି   ମଧ୍ୟ କରାଯାଏ । ରୋଗ ବିସ୍ଥାପିତ ହୋଇଥିଲେ କେମୋଥେରାପି   ବା ବାୟୋଲୋଜିକ ଥେରାପି   ଦିଆଯାଇପାରେ । ସନ ୨୦୧୫ରେ ପ୍ରାୟ ୨.୨ ନିୟୁତ ଲୋକ ଯେ କୌଣସି ସମୟରେ ଏହି ରୋଗରେ ଆକ୍ରାନ୍ତ ହୋଇଥିଲେ । ସମୁଦାୟ ଚର୍ମ କର୍କଟ ରୋଗର ୨୦% ଏହି ରୋଗ ଥାଏ । ଯୁକ୍ତରାଷ୍ଟ୍ର ଆମେରିକାରେ ୧୨% ମହିଳା ଓ ୭% ପୁରୁଷ ଏହି ରୋଗରେ ପୀଡ଼ିତ ଥିଲେ । ଏହାର ପୂର୍ବାନୁମାନ ଭଲ ଥିଲେ ମଧ୍ୟ ବିସ୍ଥାପିତ ରୋଗ ଥିଲେ ୩୪ % ରୋଗୀଙ୍କର ଆୟୁଷ ପ୍ରାୟ ୫ ବର୍ଷ  ରହେ । ସାରା ପୃଥିବୀରେ ଏହି ରୋଗ ଯୋଗୁ ସନ ୨୦୧୫ରେ ୫୧,୯୦୦ ଲୋକ ମୃତ୍ୟୁ ବରଣ କରିଥିଲେ । ରୋଗ ନିର୍ଣ୍ଣୟ କରିବାବେଳକୁ ବୟସ ୬୬ ବର୍ଷ ଥାଏ । ସଫଳ ଚିକିତ୍ସା ପରେ ମଧ୍ୟ ପୁନର୍ବାର ଏହି ରୋଗ ସଙ୍କଟ ରହେ ।
ବିଶ୍ୱ ଖାଦ୍ୟ ଦିବସ   ପ୍ରତିବର୍ଷ ଅକ୍ଟୋବର ୧୬ ତାରିଖ ଦିନ ସାରା ବିଶ୍ୱରେ ପାଳିତ ହୁଏ । ମିଳିତ ଜାତିସଂଘଦ୍ୱାରା ୧୯୪୫ ମସିହାରେ ଖାଦ୍ୟ ଏବଂ କୃଷି ସଂଗଠନର ସ୍ଥାପନା ଦିବସକୁ ସମ୍ମାନ ଜଣାଇ ଏହି ଦିନକୁ ବିଶ୍ୱ ଖାଦ୍ୟ ଦିବସ ରୂପେ ଘୋଷଣା କରାଯାଇଛି । ଇତିହାସ ନଭେମ୍ବର ୧୯୭୯ ମସିହାରେ ଖାଦ୍ୟ ଏବଂ କୃଷି ସଂଗଠନର ସଦସ୍ୟ ରାଷ୍ଟ୍ରମାନଙ୍କଦ୍ୱାରା ଏହି ସଂଗଠନର ୨୦ତମ ସମ୍ମିଳନୀରେ ଏହି ଦିବସ ପାଲନ କରିବା ନିଷ୍ପତ୍ତି ନିଆଯାଇଥିଲା । ପ୍ରାକ୍ତନ ହଙ୍ଗେରିଆନ କୃଷି ଏବଂ ଖାଦ୍ୟ ମନ୍ତ୍ରୀ ଡଃ ପାଲ ରମାନୀଙ୍କ ନେତୃତ୍ୱରେ ଏକ ପ୍ରତିନିଧିମଣ୍ଡଳ ଖାଦ୍ୟ ଏବଂ କୃଷି ସଂଗଠନର ୨୦ତମ ସମ୍ମିଳନୀରେ ଏକ ସକ୍ରିୟ ଭୂମିକା ଗ୍ରହଣ କରି ଏ ସଂକ୍ରାନ୍ତରେ ଏକ ବିଚାର ବ୍ୟକ୍ତ କରିଥିଲେ । ଏହା ଉକ୍ତ ସମ୍ମିଳନୀରେ ଗୃହୀତ ହେବା ପରେ ବିଶ୍ୱର ୧୫୦ରୁ ଅଧିକ ଦେଶ ପ୍ରତିବର୍ଷ ଅକ୍ଟୋବର ୧୬ ତାରିଖକୁ ବିଶ୍ୱ ଖାଦ୍ୟ ଦିବସ ରୁପେ ପାଳନ କରୁଛନ୍ତି । ଖାଦ୍ୟାଭାବ ତଥା ଦାରିଦ୍ର‍୍ୟ ଜନିତ ସମସ୍ୟା ତଥା ଏହାର ନିରାକରଣ ସମ୍ପର୍କରେ ବିଶ୍ୱବାସୀଙ୍କ ଦୃଷ୍ଟି ଆକର୍ଷଣ କରିବା ଏହାର ମୂଳ ଲକ୍ଷ୍ୟ ।
ମେଟୋପ୍ରୋଲୋଲ  (ଇଂରାଜୀରେ କିମ୍ବା , ), ବଜାର ନାମ ଲୋପ୍ରେସର, ଏକ ସିଲେକ୍ଟିଭ ବିଟା ରିସେପ୍ଟିଭ ବ୍ଲକର ଔଷଧ  । ଉଚ୍ଚ ରକ୍ତଚାପ, ଆଞ୍ଜିନା ଓ ଅନେକ ପ୍ରକାରର ଅସ୍ୱାଭାବିକ ହୃତ୍‌‌ପିଣ୍ଡ ଗତି ହାର ହେଉଥିବା ରୋଗରେ ଏହା ବ୍ୟବ‌ହାର ହୁଏ । ମାୟୋକାର୍ଡ଼ିଆଲ ଇନଫାର୍କସନ ରୋଗ ହୋଇସାରିବା ପରେ ପରବର୍ତ୍ତୀ ହୃତ୍‌ପିଣ୍ଡ ରୋଗକୁ ରୋକିବା ନିମନ୍ତେ ଓ ମିଗ୍ରେନ ରୋଗ ପ୍ରତିରୋଧ କରିବା ନିମନ୍ତେ ବ୍ୟବ‌ହାର କରାଯାଉଛି । ଏହା ବିଭିନ୍ନ ଆକାରରେ ମିଳେ, ଖାଇବା ନିମନ୍ତେ ବା ଶିରା ମଧ୍ୟରେ ଦେବା ନିମନ୍ତେ । ଦିନ‌କୁ ଦୁଇ ଥର ଦିଆଯାଏ । ଗୋଟିଏ ଥର ଦେବା ଭଳି ଫର୍ମୁଲା ମଧ୍ୟ ମିଳେ ଯାହାକୁ ଏକ୍ସଟେଣ୍ଡେଡ ରିଲିଜ ଫର୍ମୁଲେସନ କୁହାଯାଏ । ଏହାକୁ ହାଇଡ୍ରୋକ୍ଲୋରୋଥିଆଜିଡ ସ‌ହ ମିଶେଇ ଗୋଟିଏ ବଟିକା ଆକାରରେ ମଧ୍ୟ ମିଳେ । ଏହି ଔଷଧର ସାଧାରଣ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ଶୋଇବାରେ ବାଧା, ଥକ୍କାଣ ଅନୁଭବ, ଅଚେତ ହୋଇ ପଡ଼ିବା ଅନୁଭବ ଓ ପେଟ ଅସୁବିଧା ଇତ୍ୟାଦି ପ୍ରଧାନ । ବେଶୀ ଡୋଜ ଦେଲେ ଗମ୍ଭୀର ବିଷାକ୍ତ ପ୍ରତିକ୍ରିୟା ହୁଏ । ଗର୍ଭାବସ୍ଥାରେ କିଛି ସଙ୍କଟ ଆସିବା ସମ୍ଭାବନା ଏଡ଼େଇ ହେବ ନାହିଁ । ସ୍ତନ୍ୟପାନ କରିବାରେ ଏହା ବିପଦମୁକ୍ତ ଥିବା ଜଣାଯାଏ । ଆଜ୍‌ମା ଓ ଯକୃତ ବେମାରୀ ଥିବା ରୋଗୀଙ୍କୁ ଦେବାବେଳେ ସାବଧାନ ହେବା ଆବଶ୍ୟକ । ଔଷଧ ବନ୍ଦ କରିବାକୁ ହେଲେ ଧୀରେ ଧୀରେ ବନ୍ଦ କରାଯାଏ ନ ହେଲେ ସ୍ୱାସ୍ଥ୍ୟ ସମସ୍ୟା ଦେଖାଯାଇ ପାରେ । ମେଟୋପ୍ରୋଲୋଲ ପ୍ରଥମେ ୧୯୬୯ ମସିହାରେ ତିଆରି ହେଲା । ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକ ଔଷଧ ତାଲିକାରୁ ଏହା ଗୋଟିଏ, ସ୍ୱାସ୍ଥ୍ୟ ପ୍ରଣାଳୀ ନିମନ୍ତେ ଏହା ଗୋଟିଏ ଅତି ଦରକାରୀ ଔଷଧ । ଏହା ନିଜସ୍ୱ ନାମରେ ଜେନେରିକ ନାମ ବିକ୍ରି ହୁଏ, କମ୍ପାନୀ ନାମରେ ନୁହେଁ । ସନ ୨୦୧୩ରେ ଆମେରିକାରେ ୧୯ତମ ଅଧିକ ବିକ୍ରି ହେଉଥିବା ଔଷଧ ଥିଲା ।
ପେରିଓଡୋଣ୍ଟାଲ ଡିଜିଜ  (ଇଂରାଜୀ ଭାଷାରେ , ଅନ୍ୟ ଏକ ନାମ ମାଢ଼ି ରୋଗ/ ) ଏକ ସଂକ୍ରମଣ ଶ୍ରେଣୀ ଯାହା ଦାନ୍ତ ଚତୁର୍ପାର୍ଶ୍ୱରେ ଥିବା ତନ୍ତୁମାନଙ୍କୁ   ସଂକ୍ରମିତ କରେ  । ଆରମ୍ଭ ସମୟରେ ଏହାକୁ ଜିଞ୍ଜିଭାଇଟିସ   କୁହାଯାଏ ଯେଉଁଥିରେ ମାଢ଼ି ଫୁଲି ଲାଲ ଦେଖାଯାଏ ଓ ରକ୍ତସ୍ରାବ ହୁଏ । ଏହା ଅଧିକ ଅଗ୍ରଗତି କଲେ ପେରିଓଡୋଣ୍ଟାଇଟିସ କୁହାଯାଏ ଯେଉଁଥିରେ ମାଢ଼ି ଦାନ୍ତଠାରୁ ଦୁରେଇ ଯାଏ, ହାଡ଼ ନଷ୍ଟ ହୋଇପାରେ, ଦାନ୍ତ   ହଲିପାରେ ଓ ଖସିପଡ଼ିପାରେ   । ଦୁର୍ଗନ୍ଧ‌ଯୁକ୍ତ ନିଶ୍ୱାସ   ବାହାରେ । ପେରିଓଡୋଣ୍ଟାଲ ଡିଜିଜରେ ଜୀବାଣୁମାନେ   ସାଧାରଣତଃ ଦାନ୍ତ ଚାରିପାଖକୁ ସଂକ୍ରମିତ କରି ପ୍ରଦାହ ସୃଷ୍ଟି କରନ୍ତି । ଏହି ରୋଗର ସଙ୍କଟ ଧୂମ୍ରପାନ  , ମଧୁମେହ, ଏଚଆଇଭି/ଏଡସ, କେତେକ ଔଷଧ ଯୋଗୁ ସୃଷ୍ଟି ହୋଇପାରେ । ଦାନ୍ତ ଚାରିପାଖ ମାଢ଼ି   ପରିଦର୍ଶନ, ପେରିଓଡୋଣ୍ଟାଲ ପ୍ରୋବ   ଓ ଏକ୍ସ‌ରେ  ସାହାଯ୍ୟରେ ଦାନ୍ତ ଚାରିପାଖର ଦାନ୍ତ କ୍ଷୟ ଦେଖି ଏ ରୋଗ ନିର୍ଣ୍ଣୟ କରାଯାଏ । ଉତ୍ତମ ମୁଖ ସ୍ୱାସ୍ଥ୍ୟରକ୍ଷା   ଓ ନିୟମିତ ଦନ୍ତ ବିଶେଷଜ୍ଞଦ୍ୱାରା ଦାନ୍ତ ପରିଷ୍କାର   ରଖିବାହିଁ ଏହାର ଚିକିତ୍ସା । ପ୍ରତିଦିନ ଉତ୍ତମରୁପେ ଦାନ୍ତ ଘସିବା   ଓ ଫ୍ଲସିଙ୍ଗ   କରିବାକୁ ସୁପାରିସ କରାଯାଏ । କେତେକ କେଶ୍‌ରେ ଆଣ୍ଟିବାୟୋଟିକ   ବା ଦାନ୍ତ ଅପରେଶନ  ( : ) ଆବଶ୍ୟକ ହୁଏ  । ପୃଥିବୀରେ ସନ ୨୦୧୫ରେ ପ୍ରାୟ ୫୩୮ ନିୟୁତ ଲୋକ ଆକ୍ରାନ୍ତ ହୋଇଥିଲେ । ଯୁକ୍ତରାଷ୍ଟ୍ର ଆମେରିକାରେ ୩୦ ବର୍ଷ ବୟସ ଉପରେ ପ୍ରାୟ ଅଧା ଲୋକ ଆକ୍ରାନ୍ତ ହୁଅନ୍ତି ଓ ୬୫ ବର୍ଷ ବୟସ ଉପରେ ପ୍ରାୟ ୭୦% ଆକ୍ରାନ୍ତ ହୋଇଥାଆନ୍ତି । ପୁରୁଷମାନେ ମହିଳାଙ୍କ ଅପେକ୍ଷା ଅଧିକ ଆକ୍ରାନ୍ତ ହୁଅନ୍ତି । ଆଧାର ବାହ୍ୟ ଲିଙ୍କ   ?
ଡାପ୍ଟୋମାଇସିନ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ କ୍ୟୁବିସିନ, ହେଉଛି ଏକ ଆଣ୍ଟିବାୟୋଟିକ ଯାହା ମେଥିସିଲିନ-ପ୍ରତିରୋଧୀ ସ୍ଟାଫିଲୋକୋକସ ଅରିଅସ   ଭଳି ଗ୍ରାମ-ପଜିଟିଭ ଜୀବାଣୁଦ୍ୱାରା ସୃଷ୍ଟି ହୋଇଥିବା ଗୁରୁତର ସଂକ୍ରମଣର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ଏକ ଶିରାରେ ଇଞ୍ଜେକସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ତରଳ ଝାଡ଼ା, ମୁଣ୍ଡବିନ୍ଧା, ରାସ, ଯକୃତ ସମସ୍ୟା, ମାଂସପେଶୀ ନଷ୍ଟ ହେବା ଏବଂ ଗଲୁ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ କବକ ସଂକ୍ରମଣ, ଇଞ୍ଜେକସନ ନେଇଥିବା ସ୍ଥାନରେ ଯନ୍ତ୍ରଣା ଏବଂ ଆଲର୍ଜି ପ୍ରତିକ୍ରିୟା ଅନ୍ତର୍ଭୁକ୍ତ ହୋଇପାରେ । ଏହା ଏକ ଲାଇପୋପେପ୍ଟାଇଡ୍ ଯାହା କେତେକ ବ୍ୟାକ୍ଟେରିଆର ଜୀବକୋଷ ଝିଲ୍ଲି ପରିବର୍ତ୍ତନ କରି କାର୍ଯ୍ୟକ୍ଷମ ହୁଏ । ୨୦୦୩ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୦୬ ମସିହାରେ ୟୁରୋପରେ ଡାକ୍ତରୀ ବ୍ୟବହାର ପାଇଁ ଡାପ୍ଟୋମାଇସିନ ଅନୁମୋଦିତ ହୋଇଥିଲା । ସ୍ଟ୍ରେପ୍ଟୋମାଇସେସ ରୋଜିଓସ୍ପୋରସରୁ ପ୍ରାକୃତିକ ଉପାୟରେ ପ୍ରସ୍ତୁତ ହୁଏ । ୨୦୧୯ ମସିହାରେ ବିଶ୍ୱ ସ୍ୱାସ୍ଥ୍ୟ ସଂଗଠନର ଜରୁରୀ ଔଷଧ ତାଲିକାରୁ ଏହାକୁ ହଟାଇ ଦିଆଯାଇଥିଲା । ତଥାପି ଏହା ମାନବ ଔଷଧ ଭାବରେ ଗୁରୁତ୍ୱପୂର୍ଣ୍ଣ ।
ସନୋବର କବୀର ଜଣେ ଭାରତୀୟ ଅଭିନେତା, ଯିଏକି ହିନ୍ଦୀ କଥାଚିତ୍ର ଜଗତରେ ସକ୍ରିୟ ଥିଲେ । ୧୯୯୯ ମସିହାରେ ମଦର୍ ଜରିଆରେ ହିନ୍ଦୀ କଥାଚିତ୍ର ଜଗତରେ ଅଭିନୟ ଆରମ୍ଭ କରିବା ପରେ କଥାଚିତ୍ର, ଦୂରଦର୍ଶନ ଧାରାବାହିକ ଆଦିରେ କାମ କରିଥିଲେ । ଜଣେ କଣ୍ଠଶିଳ୍ପୀ ଭାବରେ ସେ ମ୍ୟୁଜିକ୍ ଭିଡିଓ ଓ ଆଲବମ୍‌ର ନିର୍ମାଣ କରିଥିଲେ । ବ୍ୟକ୍ତିଗତ ଜୀବନ ସନୋବରଙ୍କ ମାଆଙ୍କ ନାମ ସାବିହା ଏବଂ ବାପାଙ୍କ ନାମ ଏନ୍.ଏସ୍ କବୀର । ସେ ଅଭିନେତା ରଜା ମୁରାଦଙ୍କ ଭାଣିଜୀ ଏବଂ ଅଭିନେତା ମୁରାଦଙ୍କ ନାତୁଣୀ । ଅଭିନେତ୍ରୀ ସୋନମ ଖାନ୍ ହେଉଛନ୍ତି ତାଙ୍କ ସମ୍ପର୍କୀୟ ଭଉଣୀ । ଅଭିନୟ ଜୀବନ ୧୯୯୯ ମସିହାରେ ସେ ରେଖାଙ୍କ ଅଭିନୀତ ସାୱନ କୁମାର ତକଙ୍କ କଥାଚିତ୍ର ମଦର୍ ଜରିଆରେ ଅଭିନୟ ଜଗତରେ କାମ କରିବା ଆରମ୍ଭ କରିଥିଲେ । ସେ କିଛି ହିନ୍ଦୀ କଥାଚିତ୍ରରେ ଅଭିନୟ କରିବା ପରେ ଦୂରଦର୍ଶନରେ କାମ କରିଥିଲେ । ତୁମ୍ ବିନ୍ ଜାଉଁ କାହାଁ, ଆର୍ଜୁ ହୈ ତୁ ଏବଂ କରିସ୍ମା ଭଳି ଧାରାବାହିକରେ ଅଭିନୟ ସେ ଅଭିନୟ କରିଛନ୍ତି । ଏହାପରେ ଜଣେ ଗାୟିକା ଭାବରେ ସେ ବମ୍ବସେଲ୍ ବେବ୍ ନାମକ ଏକ ରିମିକ୍ସ ମ୍ୟୁଜିକ୍ ଆଲବମ୍ ନିର୍ମାଣ କରିଥିଲେ । ୨୦୧୦ ମସିହାରେ, ସେ ଅଭିନେତା ରାଜୀବ ସିଂହଙ୍କୁ ବିବାହ କରିଥିଲେ ।
ମିତ୍ରଭାନୁ ଗଉନ୍ତିଆ  (ଜନ୍ମ: ୧୭ ମାର୍ଚ୍ଚ ୧୯୪୨) ଜଣେ ଭାରତୀୟ ସମ୍ବଲପୁରୀ ଓ ଓଡ଼ିଆ ଗୀତିକାର ତଥା ନାଟ୍ୟକାର  । ସେ ସାଧାରଣ ମଣିଷର ଜୀବନଧାରଣ ଓ ନିତିଦିନିଆ ଚଳଣି ତଥା ସାମାଜିକ ପରମ୍ପରାକୁ ନେଇ ସମ୍ବଲପୁରୀ ଗୀତ ଓ ଗୀତୀନାଟ୍ୟ ରଚନା କରିଛନ୍ତି । ୨୦୨୦ ମସିହାରେରେ ସେ ପଦ୍ମଶ୍ରୀ ପୁରସ୍କାର ଲାଭ କରିଥିଲେ । ପ୍ରାରମ୍ଭିକ ଜୀବନ ମିତ୍ରଭାନୁ ଓଡ଼ିଶାର ସମ୍ବଲପୁର ଜିଲ୍ଲା ଅନ୍ତର୍ଗତ ରଙ୍ଗବତୀ ବିଲୁଙ୍ଗ  (ପୁରୁଣା ନାମ ବିଲୁଙ୍ଗ) ଗ୍ରାମରେ ୧୯୪୨ ମସିହା ମାର୍ଚ୍ଚ ୧୭ ତାରିଖରେ ଜନ୍ମଗ୍ରହଣ କରିଥଲେ  । ୧୨ ବର୍ଷ ବୟସରେ ଉଚ୍ଚ ପ୍ରାଥମିକ ଶିକ୍ଷା ସମାପନ କରି ସେ ସମ୍ବଲପୁରୀ ଭାଷାରେ ଛୋଟ ଛୋଟ ଗୀତ ରଚନା କରିବା ଆରମ୍ଭ କରିଥିଲେ । ସେତେବେଳେ ସମ୍ବଲପୁରର ଏହି ପଲ୍ଲୀ ଅଞ୍ଚଳରେ ଦୂରଦର୍ଶନ ଲୋକଙ୍କ ପାଖରେ ପହଞ୍ଚି ନ ଥିଲା । ଲୋକଙ୍କ ମନୋରଞ୍ଜନର ଏକମାତ୍ର ମାଧ୍ୟମ ଥିଲା ରେଡିଓ । ୧୯୭୧ ମସିହାରେ ସମ୍ବଲପୁର ଆକାଶବାଣୀ ସମ୍ବଲପୁର ତାଙ୍କୁ ସ୍ୱୀକୃତିପ୍ରାପ୍ତ ଗୀତିକାର ଭାବେ ପ୍ରମାଣପତ୍ର ପ୍ରଦାନ କରିଥିଲା । ସମ୍ବଲପୁରୀରେ ପ୍ରାୟ ୧୦୦୦ରୁ ଅଧିକ ଗୀତ ରଚନା କରିବା ପରେ ସେ ୧୯୮୩ ମସିହାରେ ଗୀତିନାଟ୍ୟ ରଚନା କରିବା ଆରମ୍ଭ କଲେ । ତାଙ୍କ ରଚିତ ପ୍ରଥମ ଗୀତିନାଟ୍ୟ ହେଉଛି ଭାଇ ଜିଉନ୍ତିଆ । ସାହିତ୍ୟ ମାଧ୍ୟମରେ ସମାଜରେ ସଂସ୍କାର ଆଣିବା ପାଇଁ ସେ ପ୍ରୟାସ କରିଛନ୍ତି । ଜଙ୍ଗଲ କ୍ଷୟ ରୋକିବା ଦିଗରେ ସେ ଜନ ସଚେତନତା ଜାଗ୍ରତ କରିବା ଉଦ୍ଦେଶ୍ୟରେ ଝାରବଣିଆ ନାମରେ ଏକ ଗୀତିନାଟ୍ୟ ରଚନା କରିଥିଲେ । ଏହି ଗୀତିନାଟ୍ୟର ଲୋକପ୍ରିୟତା ଫଳରେ ବନୀକରଣ ଯୋଜନାରେ ସମ୍ବଲପୁରର ଜଙ୍ଗଲ ବିଭାଗ ୧୯୯୧ ମସିହାରେ  "ଇନ୍ଦିରା ପ୍ରିୟଦର୍ଶିନୀ ବୃକ୍ଷ ମିତ୍ର ପୁରସ୍କାର"  ଲାଭ କରିଥିଲା । ତାଙ୍କ ସମ୍ମାନରେ ତାଙ୍କ ଜନ୍ମଭୂମି ବିଲୁଙ୍ଗ ଗ୍ରାମକୁ ଓଡ଼ିଶା ସରକାର ୨୦୨୦ ମସିହା ଜୁଲାଇ ମାସରେ  "ରଙ୍ଗବତୀ ବିଲୁଙ୍ଗ"  ନାମରେ ପୁନଃନାମକରଣ କରିଥିଲେ । ରଚନାବଳୀ ଗୀତିନାଟ୍ୟ ତାଙ୍କ ରଚିତ ଅନେକ ଗୀତିନାଟ୍ୟ ହେଉଛି: ଭାଇ ଜିଉନ୍ତିଆ ଦ୍ରୌପଦୀ ହରଣ ତ୍ରୀପୁର ସୁନ୍ଦରୀ ଝାରବଣୀଆ ସୁନାର ସକାଳ ମନ୍ତ୍ରୀ ଆସ୍‌ବେ କୃଷ୍ଣ ଅବତାର ମହୀଷା ନାସିନୀ ଗମ୍ଭିରୀବିଜେ କେଳୀକଦମ୍ବ ରଙ୍ଗକେଳୀ ଗୀତ ରଚନା ଅନେକ ଲୋକପ୍ରିୟ ସମ୍ବଲପୁରୀ ଗୀତ ସେ ରଚନା କରିଛନ୍ତି । ତେବେ ରଚିତ ରଙ୍ଗବତୀ ଗୀତ ଓଡ଼ିଶା ସମେତ ପଶ୍ଚିମ ବଙ୍ଗ, ବିହାର, ଝାଡ଼ଖଣ୍ଡ, ଛତିଶଗଡ଼ ଓ ଆନ୍ଧ୍ର ପ୍ରଦେଶ ଓ ଭାରତର ଅନ୍ୟାନ୍ୟ ସ୍ଥାନରେ ଜନାଦୃତ ହୋଇଛି । ଜିତେନ୍ଦ୍ର ହରିପାଲ ଏବଂ କ୍ରୀଷ୍ଣା ପଟେଲ  'ରଙ୍ଗବତୀ'  ଗୀତ ଗାଈ ପ୍ରସିଦ୍ଧ ହେଇଥିଲେ । ରଙ୍ଗବତୀ ଗୀତଟି ୨୦୦୭ ମସିହାରେ ଦିଲ୍ଲୀଠାରେ ସାଧାରଣତନ୍ତ୍ର ଦିବସ ପ୍ୟାରେଡ଼ର ଓଡ଼ିଶା ଝାଙ୍କିରେ ବଜାଯାଇଥିଲା । ଏହା ଅନ୍ୟ ରାଜ୍ୟ ତଥା ବିଦେଶରେ ଆଦୃତ ହୋଇଥିଲା । ବିବିସି ଲଣ୍ଡନ କେନ୍ଦ୍ରରୁ ଏହି ଗୀତର ପ୍ରସାରଣ କରାଯାଇଥିଲା । । ଜିତେନ୍ଦ୍ରୀୟ ହରିପାଲ ଓ କ୍ରିଷ୍ଣା ପଟେଲଙ୍କୁ ଉତ୍କଳ ସଂସ୍କୃତି ବିଶ୍ୱବିଦ୍ୟାଳୟ ତରଫରୁ ଡକ୍ଟରେଟ ଉପାଧି ପ୍ରଦାନ କରାଯାଇଛି । ସତୁରୀ ଓ ଅଶୀ ଦଶକରେ ଏହା ବିଶେଷ ଲୋକପ୍ରିୟତା ଲାଭ କରିଥିଲା । ଅଧୁନା ବାହାଘର ରୋଷଣୀ ଓ ମୂର୍ତ୍ତି ଭସାଣି ଆଦିରେ ଏହି ଗୀତ ବାଜିଥାଏ । ଦକ୍ଷିଣ କୋରିଆରେ ସପ୍ତମ ବିଶ୍ୱ ଜଳ ଫୋରମ ଅବସରେ କୋରିଆର ନର୍ତ୍ତକୀମାନେ ରଙ୍ଗବତୀର ତାଳରେ ନୃତ୍ୟ ପରିବେଷଣ କରିଥିଲେ । ତେଲୁଗୁ ଭାଷାରେ ନିର୍ମିତ ଏକ ଚଳଚ୍ଚିତ୍ରରେ ମଧ୍ୟ ସ୍ଥାନ ପାଇଥିଲା ।
ଗଜଧର ମାଝୀ  (୧୪ ଜୁନ ୧୯୪୨ - ୨୦ ମଇ ୨୦୦୬) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ପାଞ୍ଚଥର କାର୍ଯ୍ୟ କରିଥିଲେ । ୧୯୮୦, ୧୯୮୫, ୧୯୯୫, ୨୦୦୦ ଓ ୨୦୦୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ତଳସରା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୮ମ, ୯ମ, ୧୧ଶ, ୧୨ଶ ଓ ୧୩ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୧୯୭୧ ଭାରତୀୟ ସାଧାରଣ ନିର୍ବାଚନରେ ସେ ସୁନ୍ଦରଗଡ଼ ଲୋକ ସଭା ନିର୍ବାଚନ ମଣ୍ଡଳୀରୁ ୫ମ ଲୋକ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଗଜଧର ମାଝୀ ୧୯୪୨ ମସିହାର ଜୁନ ମାସ ୧୪ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କର ଶିକ୍ଷାଗତ ଯୋଗତ୍ୟ ଥିଲା ବିଜ୍ଞାନରେ ସ୍ନାତକ । ରାଜନୀତିଜ୍ଞ ପ୍ରଫୁଲ୍ଲ ମାଝୀ ତାଙ୍କର ଜ୍ୱାଇଁ, ଯିଏକି ତାଙ୍କର ମୃତ୍ୟୁ ପରେ ତଳସରା ଉପ-ନିର୍ବାଚନରେ ୧୩ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ଗଜଧର ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ପାଞ୍ଚଥର କାର୍ଯ୍ୟ କରିଥିଲେ । ସେ ୧୯୮୯ ମସିହାରୁ ୧୯୯୦ ଓ ୧୯୯୫ ମସିହାରୁ ୨୦୦୦ ମସିହାଯାଏଁ ଓଡ଼ିଶା ବିଧାନ ସଭାରେ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ୧୯୭୧ ମସିହାରେ ସେ ୫ମ ଲୋକ ସଭାକୁ ନିର୍ବାଚିତ ହୋଇଥିଲେ । ବିଧାନ ସଭା ସଭ୍ୟ ବିବରଣୀ ମୃତ୍ୟୁ ଗଜଧର ୨୦୦୬ ମସିହାର ମଇ ମାସ ୨୯ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୬୩ ବର୍ଷ ବୟସ ହୋଇଥିଲା ।
ସିକ୍ଲୋପିରୋକ୍ସ  (ସିପିଏକ୍ସ) ହେଉଛି ଏକ କବକରୋଧୀ ଔଷଧ ଯାହା ଡର୍ମାଟୋଫାଇଟୋସିସ, ପିଟିରିଆସିସ ଭର୍ସିକୋଲର୍, ଚର୍ମ କାଣ୍ଡିଡିଆସିସ, ସେବୋରିକ ଡର୍ମାଟାଇଟିସ ଏବଂ ଓନିକୋମାଇକୋସିସ ସଂକ୍ରମଣରେ ବ୍ୟବହୃତ ହୁଏ  । ଏହା ଏକ ଜେଲ୍, କ୍ରିମ୍ କିମ୍ବା ନେଲପଲିସ୍ ଭାବରେ ପ୍ରୟୋଗ କରାଯାଏ । ଏହାକୁ ସାଧାରଣତଃ ଭଲ ଭାବରେ ସହ୍ୟ କରିହୁଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ସାମାନ୍ୟ ଲାଲ ରଙ୍ଗ ଏବଂ ଜ୍ୱଳନ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଲର୍ଜି ପ୍ରତିକ୍ରିୟା ହୋଇପାରେ। ଗର୍ଭାବସ୍ଥାରେ କ୍ଷତିର କୌଣସି ପ୍ରମାଣ ନଥିବାବେଳେ, ଏପରି ବ୍ୟବହାର ଭଲ ଭାବରେ ଅଧ୍ୟୟନ କରାଯାଇ ନାହିଁ । ଏହାର କାର୍ଯ୍ୟବିଧି ଅନ୍ୟାନ୍ୟ କବକରୋଧୀଠାରୁ ଭିନ୍ନ । ୧୯୮୨ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ସିକ୍ଲୋପିରକ୍ସ ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଷ୍ଟ୍ରରେ ୬.୬ ମିଲି ନେଲପଲିସ ଥିବା ଏକ ବୋତଲର ମୂଲ୍ୟ ପ୍ରାୟ ୧୬ ଡଲାର ।